title: Eiropas Parlamenta Lēmums (ES) 2016/1458 (2016. gada 28. aprīlis) par Eiropas Savienības 2014. finanšu gada vispārējā budžeta izpildes apstiprināšanu, II iedaļa – Eiropadome un Padome

text:
               14.9.2016

               LV

               Eiropas Savienības Oficiālais Vēstnesis

               L 246/20

         EIROPAS PARLAMENTA LĒMUMS (ES) 2016/1458
   (2016. gada 28. aprīlis)
   par Eiropas Savienības 2014. finanšu gada vispārējā budžeta izpildes apstiprināšanu, II iedaļa – Eiropadome un Padome
   EIROPAS PARLAMENTS,

               —

               ņemot vērā Eiropas Savienības 2014. finanšu gada vispārējo budžetu (1),

               —

               ņemot vērā Eiropas Savienības konsolidētos pārskatus par 2014. finanšu gadu (COM(2015) 377 – C8-0201/2015) (2),

               —

               ņemot vērā Revīzijas palātas pārskatu par budžeta izpildi 2014. finanšu gadā un iestāžu atbildes (3),

               —

               ņemot vērā deklarāciju (4) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (5) un jo īpaši tās 55., 99., 164., 165. un 166. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu un Konstitucionālo jautājumu komitejas atzinumu (A8-0101/2016),

               1.

               atliek lēmuma pieņemšanu attiecībā uz apstiprinājuma sniegšanu Padomes ģenerālsekretāram par Eiropadomes un Padomes 2014. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropadomei, Padomei, Komisijai, Eiropas Savienības Tiesai, Revīzijas palātai, Eiropas Ombudam, Eiropas Datu aizsardzības uzraudzītājam un Eiropas Ārējās darbības dienestam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 51, 20.2.2014.

      (2)  OV C 377, 13.11.2015., 1. lpp.

      (3)  OV C 373, 5.11.2015., 1. lpp.

      (4)  OV C 377, 13.11.2015., 146. lpp.

      (5)  OV L 298, 26.10.2012., 1. lpp.


title: 2006/326/EK: Padomes Lēmums ( 2006. gada 27. aprīlis ), lai noslēgtu Nolīgumu starp Eiropas Kopienu un Dānijas Karalisti par tiesas un ārpustiesas civillietu un komerclietu dokumentu izsniegšanu

text:
               5.5.2006

               LV

               Eiropas Savienības Oficiālais Vēstnesis

               L 120/23

      PADOMES LĒMUMS

   (2006. gada 27. aprīlis),
   lai noslēgtu Nolīgumu starp Eiropas Kopienu un Dānijas Karalisti par tiesas un ārpustiesas civillietu un komerclietu dokumentu izsniegšanu
   (2006/326/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 61. panta c) punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Saskaņā ar 1. un 2. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānijai nav saistoša ne Padomes Regula (EK) Nr. 1348/2000 (2000. gada 29. maijs) par tiesas un ārpustiesas civillietu un komerclietu dokumentu izsniegšanu Eiropas Savienības dalībvalstīs (2), ne tās piemērošana.

               (2)

               Komisija ir apspriedusies par Eiropas Kopienas un Dānijas Karalistes nolīgumu, ar ko uz Dāniju attiecina Regulu (EK) Nr. 1348/2000.

               (3)

               Saskaņā ar Padomes 2005. gada 20. septembra Lēmumu 2005/794/EK (3)2005. gada 19. oktobrī Eiropas Kopienas vārdā tika parakstīts nolīgums, ņemot vērā tā iespējamu noslēgšanu vēlāk.

               (4)

               Saskaņā ar 3. pantu Protokolā par Apvienotās Karalistes un Īrijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Apvienotā Karaliste un Īrija piedalās šā lēmuma pieņemšanā un piemērošanā.

               (5)

               Saskaņā ar 1. un 2. pantu Protokolā par Dānijas nostāju, Dānija nepiedalās šā lēmuma pieņemšanā un tai nav saistoša tā piemērošana.

               (6)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināts Nolīgums starp Eiropas Kopienu un Dānijas Karalisti par tiesas un ārpustiesas civillietu un komerclietu dokumentu izsniegšanu.
   2. pants
   Ar šo Padomes priekšsēdētājs ir pilnvarots norīkot personu, kam ir tiesības veikt nolīguma 10. panta 2. punktā paredzēto paziņošanas procedūru.

      Luksemburgā, 2006. gada 27. aprīlī

            Padomes vārdā —

            priekšsēdētāja

         L. PROKOP

      (1)  Atzinums sniegts 2006. gada 23. martā (Oficiālajā Vēstnesī vēl nav publicēts).

      (2)  OV L 160, 30.6.2000., 37. lpp.

      (3)  OV L 300, 17.11.2005., 53. lpp.


title: Padomes lēmums 2003/170/TI (2003. gada 27. februāris) par kopīgu to sadarbības koordinatoru izmantošanu, ko dalībvalstu tiesību aizsardzības iestādes norīkojušas darbā ārzemēs

text:
Svarīgs juridisks paziņojums

|

32003D0170

Oficiālais Vēstnesis L 067 , 12/03/2003 Lpp. 0027 - 0030

		Padomes lēmums 2003/170/TI(2003. gada 27. februāris)par kopīgu to sadarbības koordinatoru izmantošanu, ko dalībvalstu tiesību aizsardzības iestādes norīkojušas darbā ārzemēsEIROPAS SAVIENĪBAS PADOME,ņemot vērā Līgumu par Eiropas Savienību, un jo īpaši tā 30. panta 1. punkta a), b) un c) apakšpunktu, 30. panta 2. punkta c) apakšpunktu un 34. panta 2. punkta c) apakšpunktu,ņemot vērā Dānijas Karalistes iniciatīvu [1],ņemot vērā Eiropas Parlamenta atzinumu [2],tā kā:(1) Tieslietu un iekšlietu ministru padome 1998. gada 3. decembra sanāksmē pieņēma Padomes un Komisijas Rīcības plānu par to, kā vislabāk īstenot Amsterdamas Līguma noteikumus par brīvības, drošības un tiesiskuma telpu [3], kura 48. pasākums paredz, ka piecu gadu laikā pēc Līguma stāšanās spēkā jāpieņem rīcība, lai veicinātu sadarbību un kopējās iniciatīvas apmācības, sadarbības koordinatoru apmaiņas, nosūtīšanas darbā, iekārtu izmantošanas un tiesu medicīnas jomā.(2) Eiropadome 1998. gada 11. un 12. decembra sanāksmē Vīnē 83. secinājumā apstiprināja Padomes un Komisijas Rīcības plānu par to, kā vislabāk izpildīt Amsterdamas Līguma noteikumus par brīvības, drošības un tiesiskuma telpu, un savā 89. secinājumā tā aicināja pastiprināt rīcību pret organizēto noziedzību, ņemot vērā jaunās iespējas, ko sniedz Līgums.(3) Eiropadome 1999. gada 15. un 16. oktobra sanāksmē Tamperē aicināja Padomi un Komisiju, cieši sadarbojoties ar Eiropas Parlamentu, veicināt pilnīgu un tūlītēju Amsterdamas Līguma īstenošanu, pamatojoties uz rīcības plānu, ko 1998. gada 3. decembrī pieņēma Iekšlietu ministru padome un ko apstiprināja Eiropadomes 1998. gada 11. un 12. decembra sanāksmē Vīnē, un uz Tamperē saskaņotajām politiskajām pamatnostādnēm un konkrētiem mērķiem, kas paredz policijas sadarbības pastiprināšanu pārrobežu noziedzības apkarošanas nolūkā.(4) Eiropadome savā sanāksmē 1999. gada 10. un 11. decembrī Helsinkos mudināja Eiropas Savienību intensificēt centienus starptautiskajā līmenī, pastiprinot sadarbību ar trešām valstīm narkotiku pieprasījuma un piedāvājuma samazināšanā un attiecībā uz tieslietām un iekšlietām. Eiropadome arī atzīmēja, ka ir vajadzība pēc kopīgiem visu attiecīgo iestāžu centieniem, kuros īpašas funkcijas būtu jāpiešķir Eiropolam.(5) Eiropadome 2001. gada 14. un 15. decembra sanāksmē Lākenā savā 37. secinājumā apstiprināja Tamperē noteiktās pamatnostādnes un mērķus un arī atzīmēja, ka ir vajadzība pēc jaunām iniciatīvām un pamatnostādnēm, lai dažās jomās panāktu iekavēto.(6) Padome 1996. gada 14. oktobrī pieņēma Vienoto rīcību 96/602/TI, ar ko paredz vienotu sistēmu dalībvalstu iniciatīvām attiecībā uz sadarbības koordinatoriem [4].(7) Ņemot vērā pieredzi, kas gūta, piemērojot vienoto rīcību, un Amsterdamas Līguma noteikumus par pārrobežu noziedzības apkarošanu, jāstiprina un jāattīsta dalībvalstu sadarbība attiecībā uz sadarbības koordinatoriem uzdotajiem uzdevumiem un to norīkošanu darbā trešās valstīs un starptautiskās organizācijās.(8) Ciktāl vajadzīgs Eiropola Konvencijā [5] noteikto uzdevumu izpildei, Eiropols izveido un uztur sadarbības attiecības ar trešām valstīm un starptautiskām organizācijām.(9) Eiropols ir izveidojis un turpinās izveidot un uzturēt sadarbības attiecības ar daudzām un dažādām trešām valstīm un starptautiskām organizācijām.(10) Eiropolam jāsniedz vajadzīgais atbalsts un līdzekļi, lai tas efektīvi darbotos kā galvenā Eiropas policijas sadarbības daļa. Eiropadome ir uzsvērusi, ka Eiropolam ir izšķirīga nozīme dalībvalstu iestāžu sadarbībā pārrobežu noziegumu izmeklēšanā, atbalstot noziedzības novēršanu, analīzi un izmeklēšanu Savienības līmenī.(11) Eiropolam jāsniedz iespēja zināmā mērā izmantot dalībvalstu sadarbības koordinatorus trešās valstīs, lai stiprinātu Eiropola operatīvā atbalsta funkciju attiecībā uz valstu policijas iestādēm.(12) Dalībvalstis atzīst, ka jau pašreiz notiek plaša sadarbība starp sadarbības koordinatoriem, ko dalībvalstis, ņemot vērā savas valsts vajadzības, norīkojušas darbā trešās valstīs un starptautiskās organizācijās. Tomēr ir vajadzība stiprināt dažus šo sadarbības koordinatoru sadarbības aspektus, lai pēc iespējas labāk izmantotu dalībvalstu resursus.(13) Sadarbība starp dalībvalstīm šajā jomā jāstiprina, lai sekmētu informācijas apmaiņu smagas pārrobežu noziedzības apkarošanas nolūkā.(14) Dalībvalstis piešķir īpašu nozīmi sadarbībai pārrobežu noziedzības apkarošanā, jo tās uzskata, ka sadarbības stiprināšana attiecībā uz informācijas apmaiņu uzlabos valstu iestāžu spējas efektīvāk apkarot noziedzību. Dalībvalstis uzskata, ka šajā sadarbībā Eiropolam ir jābūt izšķirīgai nozīmei.(15) Šā lēmuma mērķis ir noregulēt jautājumus, kas attiecas uz cīņu pret smagiem pārrobežu noziegumiem.(16) Lai stiprinātu dalībvalstu sadarbību cīņā pret pārrobežu noziedzību, turpmāk jāattīsta noteikumi attiecībā uz kopīgu sadarbības koordinatoru izmantošanu, kuri ietverti Konvencijā, ar ko īsteno Šengenas Līgumu (1985. gada 14. jūnijs) starp Beniluksa Ekonomikas savienības valstu valdībām, Vācijas Federatīvās Republikas valdību un Francijas Republikas valdību par pakāpenisku kontroles atcelšanu pie kopīgām robežām [6] (turpmāk – "Šengenas Līguma īstenošanas konvencija").(17) Attiecībā uz Islandi un Norvēģiju šis lēmums, izņemot 8. pantu, papildina Šengenas acquis noteikumus Eiropas Savienības Padomes un Islandes Republikas un Norvēģijas Karalistes noslēgtā nolīguma par šo valstu saistību ar Šengenas acquis īstenošanu, piemērošanu un attīstību [7] nozīmē attiecībā uz jomu, kas minēta Padomes Lēmuma 1999/437/EK [8] 1. panta H) punkta par dažiem pasākumiem minētā līguma piemērošanai.(18) Apvienotā Karaliste piedalās šajā lēmumā saskaņā ar 5. pantu Protokolā, ar ko Šengenas acquis integrē Eiropas Savienībā un kas pievienots Līgumam par Eiropas Savienību un Eiropas Kopienas dibināšanas līgumam, un 8. panta 2. punktu Padomes Lēmumā 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā [9].(19) Īrija piedalās šajā lēmumā saskaņā ar 5. pantu protokolā, ar ko Šengenas acquis integrē Eiropas Savienībā un kas pievienots Līgumam par Eiropas Savienību un Eiropas Kopienas dibināšanas līgumam, un 6. panta 2. punktu Padomes Lēmumā 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā [10].(20) Atbilstīgi jāatceļ Padomes Vienotā rīcība 96/602/TI un Šengenas Līguma īstenošanas Konvencijas 47. panta 4. punkts,IR PIEŅĒMUSI ŠO LĒMUMU.1. pantsDefinīcija1. Šajā lēmumā "sadarbības koordinators" ir kādas dalībvalsts pārstāvis, ko tiesību aizsardzības iestādes norīkojušas darbam ārzemēs, vienā vai vairākās trešās valstīs vai starptautiskās organizācijās, lai izveidotu un uzturētu sakarus ar iestādēm šajās valstīs vai organizācijās ar mērķi sekmēt noziedzīgu nodarījumu novēršanu vai izmeklēšanu.2. Šis lēmums neierobežo dalībvalstu sadarbības koordinatoru uzdevumus, kas ir to kompetencē un kas ir saskaņā ar valstu tiesību aktiem, valstu vajadzībām un kādiem labvēlīgākiem nolīgumiem, kuri noslēgti ar uzņēmēju valsti vai starptautisko organizāciju.2. pantsSadarbības koordinatoru uzdevumi1. Katra dalībvalsts nodrošina, ka tās sadarbības koordinatori izveido un uztur tiešus kontaktus ar kompetentajām iestādēm uzņēmējā valstī vai starptautiskajā organizācijā, lai veicinātu un paātrinātu informācijas vākšanu un apmaiņu.2. Katras dalībvalsts sadarbības koordinators arī sekmē tās informācijas vākšanu un apmaiņu, ko var izmantot, lai cīnītos pret smagiem pārrobežu noziegumiem, tostarp tās informācijas vākšanu un apmaiņu, kas sniedz lielāku skaidrību par tiesību sistēmām un darbības metodēm, kas pieejamas attiecīgajā valstī vai starptautiskajā organizācijā.3. Sadarbības koordinatori veic uzdevumus, kas ir to kompetencē un kas ir saskaņā ar noteikumiem, ko paredz to valstu tiesību akti un jebkuri nolīgumi, kuri noslēgti ar uzņēmējām valstīm vai starptautiskajām organizācijām, tostarp noteikumiem par personas datu aizsardzību.3. pantsSadarbības koordinatoru darbā norīkošanas paziņošana1. Dalībvalstis informē cita citu par to nodomiem attiecībā uz sadarbības koordinatoru nosūtīšanu uz trešām valstīm un starptautiskām organizācijām un katru gadu Eiropas Savienības Padomes Ģenerālsekretariātu (Ģenerālsekretariātu) par sadarbības koordinatoru darba norīkojumiem, tostarp par to pienākumiem un visiem sadarbības nolīgumiem starp dalībvalstīm par sadarbības koordinatoru norīkošanu darbā.2. Ģenerālsekretariāts izveido gada kopsavilkumu par dalībvalstu sadarbības koordinatoru darba norīkojumiem, tostarp to pienākumiem un jebkuriem sadarbības nolīgumiem starp dalībvalstīm par sadarbības koordinatoru norīkošanu darbā, un šo kopsavilkumu nosūta dalībvalstīm un Eiropolam.4. pantsSadarbības koordinatoru tīkli trešās valstīs1. Dalībvalstis nodrošina, ka dalībvalstu sadarbības koordinatori, kas norīkoti darbā vienā trešā valstī vai starptautiskā organizācijā, regulāri tiekas vai, ja vajadzīgs, apmainās ar būtisku informāciju. Dalībvalsts, kas ir Eiropas Savienības Padomes prezidentvalsts, nodrošina, ka tās sadarbības koordinatori uzņemas iniciatīvu rīkot šādas sanāksmes. Ja dalībvalsts, kas ir prezidentvalsts, nav pārstāvēta attiecīgajā trešā valstī vai starptautiskajā organizācijā, tad nākamās vai aiznākamās prezidentvalsts pārstāvis uzņemas iniciatīvu rīkot minētās sanāksmes. Attiecīgā gadījumā uz šādām sanāksmēm uzaicina Komisiju un Eiropolu.2. Dalībvalstis nodrošina, ka tās sadarbības koordinatori, kas norīkoti darbā vienā trešā valstī vai starptautiskajā organizācijā, cits citam sniedz palīdzību attiecībā uz sakariem ar uzņēmējas valsts iestādēm. Attiecīgā gadījumā dalībvalstis var vienoties par to, ka to sadarbības koordinatori sadala uzdevumus savā starpā.3. Dalībvalstis var divpusēji vai daudzpusēji vienoties, ka sadarbības koordinatori, ko dalībvalsts ir norīkojusi darbā trešā valstī vai starptautiskā organizācijā, arī rūpējas par vienas vai vairāku citu dalībvalstu interesēm.5. pantsDalībvalstu sadarbība attiecībā uz informācijas apmaiņu, izmantojot sadarbības koordinatorus trešās valstīs1. Dalībvalstis nodrošina, ka to sadarbības koordinatori trešās valstīs un starptautiskās organizācijās saskaņā ar valstu tiesību aktiem un attiecīgajiem starptautiskajiem dokumentiem un atbilstoši spēkā esošajiem noteikumiem, kas reglamentē personas datu aizsardzību, sniedz attiecīgajām valsts iestādēm informāciju par nopietniem noziegumu draudiem, kas pastāv attiecībā uz citām dalībvalstīm, kuras attiecīgajā trešā valstī vai starptautiskajā organizācijā nepārstāv pašu sadarbības koordinatori. Valstu iestādes saskaņā ar valstu tiesību aktiem un atbilstoši draudu nopietnībai izvērtē, vai attiecīgā dalībvalsts ir jāinformē.2. Dalībvalstu sadarbības koordinatori trešās valstīs vai starptautiskās organizācijās saskaņā ar valstu tiesību aktiem un attiecīgajiem starptautiskajiem dokumentiem un atbilstoši spēkā esošajiem noteikumiem, kas reglamentē personas datu aizsardzību, var sniegt informāciju par nopietniem noziegumu draudiem, kas pastāv attiecībā uz citām dalībvalstīm, tieši šīs dalībvalsts sadarbības koordinatoriem, ja minētā dalībvalsts ir pārstāvēta attiecīgajā trešā valstī vai starptautiskajā organizācijā.3. Atbilstoši valstu tiesību aktiem un attiecīgajiem starptautiskajiem dokumentiem dalībvalstis, kurām nav sadarbības koordinatora trešā valstī vai starptautiskā organizācijā, var iesniegt pieprasījumu citai dalībvalstij, kurai ir sadarbības koordinators attiecīgajā trešā valstī vai starptautiskajā organizācijā, nolūkā apmainīties ar būtisku informāciju.4. Dalībvalstis jebkuru pieprasījumu, kas aprakstīts 3. punktā, izskata saskaņā ar attiecīgajiem valsts tiesību aktiem un attiecīgajiem starptautiskiem dokumentiem un pēc iespējas ātrāk paziņo par to, vai šo lūgumu var izpildīt.5. Dalībvalstis var piekrist tam, ka informācijas apmaiņa notiek tieši starp sadarbības koordinatoriem trešās valstīs un starptautiskās organizācijās un citu dalībvalstu iestādēm atbilstoši spēkā esošajiem noteikumiem, kas reglamentē personas datu aizsardzību.6. To uzdevumu izpilde, kas aprakstīti 1. un 2. punktā, nedrīkst kavēt sadarbības koordinatoru tā sākotnējo pienākumu izpildē.6. pantsKopīgi sadarbības koordinatoru semināri1. Lai uzlabotu sadarbību starp sadarbības koordinatoriem vienā vai vairākās trešās valstīs un starptautiskās organizācijās, ja ir īpašas vajadzības pēc zināšanām par attiecīgajām trešām valstīm un starptautiskajām organizācijām un pēc intervences pasākumiem tajās, dalībvalstis var rīkot kopīgus seminārus par noziedzības tendencēm un par visefektīvākajām pārrobežu noziedzības apkarošanas metodēm, pienācīgi ņemot vērā ES acquis normas. Uz šādiem semināriem uzaicina Komisiju un Eiropolu.2. Dalība 1. punktā aprakstītajos semināros nedrīkst kavēt sadarbības koordinatorus to sākotnējo pienākumu izpildē.7. pantsKompetentās valstu iestādes1. Dalībvalstis no kompetento iestāžu vidus izraugās kontaktpunktus, lai sekmētu to uzdevumu izpildi, kas minēti šajā lēmumā, un nodrošina, ka valstu kontaktpunkti spēj veikt savus pienākumus efektīvi un ātri.2. Dalībvalstis rakstiski informē Ģenerālsekretariātu par saviem kontaktpunktiem kompetento iestāžu vidū un par visām turpmākām izmaiņām atbilstoši šim lēmumam. Ģenerālsekretariāts publicē šo informāciju Eiropas Savienības Oficiālajā Vēstnesī.3. Šo lēmumu piemēro, neskarot pašreizējos valstu noteikumus, īpaši tos, kas attiecas uz kompetences dalījumu starp dažādām iestādēm un dienestiem attiecīgajās dalībvalstī.8. pantsEiropols1. Dalībvalstis saskaņā ar valstu tiesību aktiem un Eiropola Konvenciju veicina to pieprasījumu apstrādi, ko iesniedzis Eiropols, lai iegūtu informāciju no dalībvalstu sadarbības koordinatoriem tajās trešās valstīs vai starptautiskās organizācijās, kurās Eiropols nav pārstāvēts. Eiropola pieprasījumus adresē dalībvalstu struktūrām, kas saskaņā ar valstu tiesību aktiem un Eiropola Konvenciju pieņem lēmumu par pieprasījumu. Informāciju no dalībvalstu sadarbības koordinatoriem trešās valstīs vai starptautiskās organizācijās nosūta Eiropolam saskaņā ar valstu tiesību aktiem un Eiropola Konvenciju.2. Nosakot sadarbības koordinatoru pienākumus, dalībvalstis attiecīgā gadījumā velta uzmanību uzdevumiem, ko saskaņā ar Eiropola Konvenciju jāveic Eiropolam.9. pantsPiemērošana GibraltāramŠo lēmumu piemēro Gibraltāram.10. pantsNovērtēšanaPadome šā lēmuma īstenošanu novērtē divu gadu laikā pēc tā pieņemšanas.11. pantsAtcelšana1. Ar šo atceļ Vienoto rīcību 96/602/TI.2. Ar šo atceļ Šengenas Līguma īstenošanas konvencijas 47. panta 4. punktu.12. pantsStāšanās spēkāŠis lēmums stājas spēkā 14 dienas pēc tā publicēšanas Eiropas Savienības Oficiālajā Vēstnesī.Briselē, 2003. gada 27. februārīPadomes vārdā —priekšsēdētājsM. Chrisochoïdis[1] OV C 176, 24.7.2002., 8. lpp.[2] Eiropas Parlamenta 2002. gada 20. novembra Atzinums (Oficiālajā Vēstnesī vēl nav publicēts).[3] OV C 19, 23.1.1999., 1. lpp.[4] OV L 268, 19.10.1996., 2. lpp.[5] OV C 316, 27.11.1995., 2. lpp.[6] OV L 239, 22.9.2000., 19. lpp.[7] OV L 176, 10.7.1999., 36. lpp.[8] OV L 176, 10.7.1999., 31. lpp.[9] OV L 131, 1.6.2000., 43. lpp.[10] OV L 64, 7.3.2002., 20. lpp.--------------------------------------------------


title: 2004/490/EK, Euratom:Eiropas savienības dalībvalstu valdību pārstāvju lēmums (2004. gada 1. maijs), ar ko ieceļ Eiropas Kopienu Pirmās instances tiesas tiesnešus

text:
               1.5.2004

               LV

               Eiropas Savienības Oficiālais Vēstnesis

               L 169/23

      EIROPAS SAVIENĪBAS DALĪBVALSTU VALDĪBU PĀRSTĀVJU LĒMUMS

   (2004. gada 1. maijs),
   ar ko ieceļ Eiropas Kopienu Pirmās instances tiesas tiesnešus
   (2004/490/EK, Euratom)
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Eiropas Kopienas dibināšanas līgumu, un jo īpaši tā 224. pantu,
   ņemot vērā Eiropas Atomenerģijas kopienas dibināšanas līgumu, un jo īpaši tā 140. pantu,
   ņemot vērā Aktu par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem Līgumos, kas ir Eiropas Savienības pamatā (2003. gada Pievienošanās akts), un jo īpaši tā 46. panta 1. punktu un 2. punkta b) apakšpunktu,
   tā kā:

               (1)

               2003. gada Pievienošanās akta 46. panta 1. punkta un 2. punkta b) apakšpunkts paredz iecelt desmit Pirmās instances tiesas tiesnešus. Pieciem no šiem tiesnešiem pilnvaru termiņš beidzas 2004. gada 31. augustā. Šos tiesnešus jānosaka izlozes kārtībā. Pārējo tiesnešu pilnvaru termiņš beidzas 2007. gada 31. augustā.

               (2)

               Tādēļ saskaņā ar iepriekšminēto pantu un pēc tajā noteiktās izlozes veikšanas Pirmās instances tiesā ir jāieceļ desmit papildu tiesneši.

               (3)

               Desmito tiesnesi ir iespējams iecelt vienīgi kādā turpmākā dienā,

         IR PIEŅĒMUŠI ŠO LĒMUMU.
   1. pants
   Ar šo par Pirmās instances tiesas tiesnešiem laikposmam no 2004. gada 1. maija līdz 2004. gada 31. augustam tiek iecelti:

               Küllike JÜRIMÄE

               Savvas S. PAPASAVVAS

               Ottó CZÚCZ

               Irena WISZNIEWSKA-BIAŁECKA

               Daniel ŠVÁBY.

         2. pants
   Ar šo par Pirmās instances tiesas tiesnešiem laikposmam no 2004. gada 1. maija līdz 2007. gada 31. augustam tiek iecelti:

               Irena PELIKÁNOVÁ

               Ingrīda LABUCKA

               Vilenas VADAPALAS

               Ena CREMONA.

         3. pants
   Šis lēmums stājas spēkā 2004. gada 1. maijā.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2004. gada 1. maijā

            Priekšsēdētājs -

         A. ANDERSON


title: Padomes Lēmums (1963. gada 2. aprīlis), kas nosaka kopējas profesionālās izglītības politikas īstenošanas vispārīgos principus

text:
Svarīgs juridisks paziņojums

|

31963D0266

Oficiālais Vēstnesis 063 , 20/04/1963 Lpp. 1338 - 1341 Speciālizdevums somu valodā: Nodaļa 16 Sējums 1 Lpp. 0003  Speciālizdevums dāņu valodā: Sērija I Nodaļa 1963-1964 Lpp. 0022  Speciālizdevums zviedru valodā: Nodaļa 16 Sējums 1 Lpp. 0003  Speciālizdevums angļu valodā: Sērija I Nodaļa 1963-1964 Lpp. 0025  Speciālizdevums grieķu valodā Nodaļa 05 Sējums 1 Lpp. 0012  Speciālizdevums spāņu valodā: Nodaļa 05 Sējums 1 Lpp. 0030  Speciālizdevums portugāļu valodā Nodaļa 05 Sējums 1 Lpp. 0030

		Padomes Lēmums(1963. gada 2. aprīlis),kas nosaka kopējas profesionālās izglītības politikas īstenošanas vispārīgos principus(63/266/EEK)EIROPAS EKONOMIKAS KOPIENAS PADOME,ņemot vērā Eiropas Ekonomikas kopienas līgumu un jo īpaši tā 128. pantu,ņemot vērā Komisijas priekšlikumu,ņemot vērā Ekonomikas un sociālo lietu komitejas atzinumu,ņemot vērā Eiropas Parlamenta atzinumu [1],tā kā, lai pildītu Līgumā noteikto pienākumu nodrošināt augsta līmeņa nodarbinātību, īstenojot savu ekonomisko politiku, dalībvalstīm attiecīgi jārīkojas, lai pielāgotu sava darbaspēka iemaņas izmaiņām vispārējā ekonomikas situācijā un ražošanas tehnoloģijā;tā kā uz strauja kopējā tirgus veidošanās fona un saistībā ar koordinētu reģionālo politiku un kopējas lauksaimniecības politikas pakāpenisku attīstību, strukturālās izmaiņas, kas šobrīd ir vērojamas noteiktās ekonomikas jomās, rada neatliekamas problēmas profesionālās izglītības un pārkvalifikācijas jomā;tā kā kopēja profesionālās izglītības politika, kura saskaņā ar Līguma 128. pantu var dot savu ieguldījumu gan valstu ekonomikas, gan kopējā tirgus saskaņotā attīstībā, šo politiku būtu jānosaka, ņemot vērā Līgumā izvirzītos vispārīgos mērķus un jo īpaši tā preambulu un 2. pantu;tā kā efektīvas kopējas profesionālās izglītības politikas īstenošana veicina strādājošo brīvu pārvietošanos;tā kā būtu jāievēro katra cilvēka pamattiesības uz profesijas, mācību un darba vietas izvēles brīvību;tā kā katram cilvēkam savas darba dzīves dažādos posmos būtu jāsaņem atbilstīga pamatizglītība un tālākizglītība, kā arī iespēja veikt jebkādu nepieciešamo profesionālo pārkvalifikāciju;tā kā kopējas profesionālās izglītības politikas vispārīgo principu īstenošana būtu jāattiecina uz to visu jauniešu un pieaugušo profesionālo izglītību, kuri varētu strādāt vai strādā amatos līdz pat pārvaldes līmenim, un tā kā īpaša nozīme ir skolotāju un instruktoru pamatizglītībai un tālākizglītībai;tā kā, lai sasniegtu mērķus, ko paredz turpmāk minētie vispārīgie principi, nepieciešama darbība ne tikai atsevišķas valsts līmenī, bet arī jādod iespēja Komisijai ierosināt Padomei vai dalībvalstīm piemērotus pasākumus, kas veicami saskaņā ar Līgumu, un tā kā tas nozīmē ciešu sadarbību gan pašu dalībvalstu starpā, gan starp dalībvalstīm un Kopienas kompetentajām iestādēm;tā kā, Komisijas paspārnē izveidojot Konsultatīvo komiteju, vēlams nodrošināt sadarbību starp tām dalībvalstu valsts un privātajām organizācijām, kuras ir īpaši ieinteresētas profesionālās izglītības problēmu risināšanā;tā kā turpmāk minētie vispārīgie principi ir būtiski Kopienas pašreizējiem ekonomiskajiem un sociālajiem apstākļiem, un tā kā laika gaitā Kopienas mainīgo prasību kontekstā tie var tikt pakāpeniski paplašināti,IR PIEŅĒMUSI ŠĀDU LĒMUMU.Tiek noteikti turpmāk minētie kopējas profesionālās izglītības politikas īstenošanas vispārīgie principi.Pirmais principsKopēja profesionālās izglītības politika nozīmē saskaņotas un proporcionāli pieaugošas kopējas darbības, kas paredz to, ka katra dalībvalsts izstrādā programmas un nodrošina, ka tās īsteno saskaņā ar šā lēmuma vispārīgajiem principiem un izrietošajiem pasākumiem to piemērošanai.Vispārīgajiem principiem ir jāveicina katra cilvēka iespējas saņemt atbilstīgu izglītību, ņemot vērā profesijas, mācību un darba vietas izvēles brīvību.Šie vispārīgie principi ir attiecināmi uz to visu jauniešu un pieaugušo apmācību, kuri varētu strādāt vai strādā amatos līdz pat pārvaldes līmenim.Dalībvalstis un Kopienas kompetentās iestādes ir atbildīgas par minēto vispārīgo principu piemērošanu Līguma kontekstā.Otrais principsKopējas profesionālās izglītības politikas pamatmērķi ir:a) radīt nosacījumus, kas garantē atbilstīgu profesionālo izglītību visiem;b) savlaicīgi organizēt piemērotas izglītības iespējas, lai nodrošinātu dažādos saimnieciskās darbības sektoros pieprasīto darbaspēku;c) paplašināt profesionālo izglītību, pamatojoties uz vispārējo izglītību līdz līmenim, kas pietiekams, lai veicinātu harmonisku personības attīstību un apmierinātu prasības, ko izvirza tehnikas attīstība, jaunas ražošanas metodes un sociālā un ekonomiskā attīstība;d) dot iespēju katram cilvēkam apgūt tehniskās zināšanas un iemaņas, kas vajadzīgas, lai strādātu konkrētā profesijā un sasniegtu iespējami augstāko kvalifikācijas līmeni, tai pašā laikā jo īpaši veicinot jauniešu intelektuālo un tikumisko izaugsmi, pilsonisko audzināšanu un fizisko attīstību;e) izvairīties no nelabvēlīga pārtraukuma starp vispārējās izglītības pabeigšanu un profesionālās izglītības uzsākšanu vai pārtraukumiem profesionālajā izglītībā;f) veicināt profesionālās izglītības pamatu apgūšanu un tālākizglītību un, ja nepieciešams, dažādiem darba dzīves posmiem piemērotu pārkvalifikāciju;g) piedāvāt katram cilvēkam, saskaņā ar viņa vēlmēm un spējām, apgūt darbā noderīgas zināšanas un pieredzi, un, pateicoties pastāvīgas profesionālās pilnveidošanās iespējām, iegūt paaugstinājumu darbā vai saņemt zināšanas jauna un augstāka līmeņa darba veikšanai;h) cieši saistīt dažādos arodmācību veidus ar daudzveidīgajām ekonomikas jomām, lai, pirmkārt, profesionālā izglītība labāk atbilstu gan ekonomikas vajadzībām, gan izglītojamo interesēm, un, otrkārt, lai profesionālās izglītības pārstāvētās problēmas visur saņemtu pienācīgu darījumu un profesionālo aprindu uzmanību.Trešais principsIeviešot kopēju profesionālās izglītības politiku, īpašu uzmanību pievērš:- gan valsts, gan Kopienas līmeņa prognozēm un aplēsēm par-dažādās ražošanas jomās strādājošo kvantitatīvajāmun kvali tatīvajām prasībām,- pastāvīgai jauniešu un pieaugušo informācijas un vadības vai profesionālo konsultāciju sistēmai, kas balstīta uz individuālo spēju apzināšanu, mācību un darba iespējām un darbojas ciešā sadarbībā ar ekonomikas ražošanas un sadales sektoriem, profesionālās izglītības iestādēm un skolām,- katra cilvēka iespējām jebkurā laikā izmantot iepriekšminēto sistēmu gan pirms profesijas izvēles, gan arodmācību un savas darba dzīves laikā.Ceturtais principsAtbilstīgi vispārīgajiem principiem un tajos noteikto mērķu sasniegšanai Komisija var Padomei vai dalībvalstīm, saskaņā ar Līgumu, ieteikt tādus piemērotus pasākumus, kas Komisijai var likties vajadzīgi.Bez tam, ciešā sadarbībā ar dalībvalstīm, Komisija veic dažādas profesionālās izglītības jomas studijas un pētījumus, kas nodrošinās kopējas politikas izveidi, jo īpaši nolūkā veicināt nodarbinātības iespējas un strādājošo ģeogrāfisko un profesionālo mobilitāti Kopienā.Bez tam tā sagatavo sarakstu par izglītības iespējām dalībvalstīs, salīdzina to ar pastāvošajām prasībām, lai noteiktu dalībvalstīm ieteicamās darbības un norādītu, ja vajadzīgs, prioritāšu secību; šādā gadījumā, Komisija veicina divpusēju un daudzpusēju līgumu slēgšanu.Komisija seko šādu pasākumu attīstībai, salīdzina to rezultātus un informē par tiem dalībvalstis.Lai paveiktu uzdevumus, kas tai uzticēti profesionālās izglītības jomā, Komisijai palīdz trīspusēja Padomdevēja komiteja, kuras sastāvu un darbības noteikumus pēc Komisijas atzinuma saņemšanas izstrādā Padome.Piektais principsLai veicinātu plašākas zināšanas par visiem faktiem un publikācijām attiecībā uz profesionālās izglītības stāvokli un attīstību Kopienā un lai modernizētu pašreizējās mācību metodes, Komisija veic visus piemērotos pasākumus, uzkrājot, izplatot un veicot jebkādas noderīgas informācijas, literatūras un mācību līdzekļu apmaiņu starp dalībvalstīm. Tā nodrošina, galvenokārt, sistemātisku literatūras izplatīšanu par jau izmantotiem vai nākotnē ieviešamiem jauninājumiem.Dalībvalstis, savukārt, sniedz Komisijai visu nepieciešamo palīdzību un atbalstu šo daudzveidīgo uzdevumu īstenošanā un jo īpaši apgādā ar jebkādu noderīgu informāciju par valstu profesionālās izglītības sistēmu pašreizējo stāvokli un attīstību.Sestais principsKomisija, sadarbojoties ar dalībvalstīm, veicina profesionālās izglītības jomā gūtās pieredzes tiešu apmaiņu, kas varētu ļaut par profesionālo izglītību atbildīgajām iestādēm un šajā jomā strādājošiem speciālistiem iepazīties ar un pētīt sasniegumus un jauninājumus profesionālās izglītības jomā citās Kopienas valstīs.Šādu apmaiņu veic, galvenokārt, organizējot mācību seminārus, apmeklējumu programmas un mācoties profesionālās izglītības iestādēs.Septītais principsViens no iedarbīgas profesionālās izglītības politikas pamatfaktoriem ir pienācīga skolotāju un instruktoru izglītība, kuru skaits būtu jāpalielina un kuru tehniskās un pedagoģiskās iemaņas būtu jāattīsta.Dalībvalstis ar Komisijas palīdzību, ja vajadzīgs, veicina jebkādus pasākumus, kas varētu uzlabot un attīstīt šādu izglītību, jo īpaši, pasākumus, kas nodrošina nemitīgu pielāgošanos ekonomikas un tehnikas jomas attīstībai.Veicina instruktoru, kas pieaicināti no augsti kvalificētu strādājošo vidus, izglītošanu. Jātiecas uz instruktoru izglītības saskaņošanu; lai panāktu šādu saskaņošanu, var izmantot visu veidu pieredzes apmaiņu un citus līdzīgus, piemērotus, jo īpaši Sestajā principā minētos līdzekļus.Kopienas valstis veic īpašus pasākumus, lai veicinātu skolotāju un instruktoru pamatizglītību un tālākizglītību darbam Kopienas mazāk attīstītajos rajonos, jaunattīstības valstīs un jo īpaši teritorijās, kas saistītas ar Kopienu.Astotais principsKopējā profesionālās izglītības politika jāveido tā, lai jo īpaši sekmētu izglītības līmeņu pakāpenisku saskaņošanu.Sadarbībā ar dalībvalstīm un saskaņā ar prasībām Komisija attiecībā uz dažādu profesiju, kam nepieciešama specifiska izglītība, sagatavo svarīgāko kvalifikāciju standartizētus aprakstus, kas vajadzīga dažādos līmeņos.Pamatojoties uz tiem, būtu jātiecas uz standartu saskaņošanu, kas nepieciešama sekmīgai gala eksāmenu kārtošanai, ņemot vērā sertifikātu un citu dokumentu, kas apstiprina profesionālās izglītības pabeigšanu, savstarpējo atzīšanu.Dalībvalstīm un Komisijai jāveicina Eiropas mēroga konkursu un pārbaudījumu organizēšana.Devītais principsLai sasniegtu līdzsvaru starp darbaspēka piedāvājumu un pieprasījumu Kopienā, un, ņemot vērā šim mērķim veiktās prognozes, dalībvalstis un Komisija var sadarboties, veicot atbilstīgus pasākumus un, jo īpaši, sastādot piemērotas izglītības programmas.Šādu pasākumu un programmu mērķis ir paātrināt pieaugušo izglītības un profesionālās pārkvalifikācijas tempus, ņemot vērā situācijas, ko rada ekonomikas paplašināšanās vai pēkšņa lejupslīde, tehnoloģiskas un strukturālas izmaiņas un noteiktu profesiju, profesionālo grupu vai atsevišķu reģionu īpašās prasības.Desmitais principsPiemērojot kopējas profesionālās izglītības politikas vispārīgos principus, īpaša uzmanība jāpievērš atsevišķu darbības nozaru vai atsevišķu kategoriju personu specifiskajām problēmām; šajā ziņā var veikt īpašus pasākumus.Pasākumiem, kurus veic ar mērķi izveidot kopēju profesionālās izglītības politiku, var būt kopējs finansējums.Briselē, 1963. gada 2. aprīlīPadomes vārdā —priekšsēdētājsEugène Schaus[1] OV 31, 26.4.1962., 1034./62. lpp.--------------------------------------------------


title: 2006/837/EK: Eiropas Parlamenta Lēmums ( 2006. gada 27. aprīlis ) par Eiropas Zāļu aģentūras pārskatu slēgšanu attiecībā uz 2004. finanšu gadu

text:
               6.12.2006

               LV

               Eiropas Savienības Oficiālais Vēstnesis

               L 340/108

         EIROPAS PARLAMENTA LĒMUMS
   (2006. gada 27. aprīlis)
   par Eiropas Zāļu aģentūras pārskatu slēgšanu attiecībā uz 2004. finanšu gadu
   (2006/837/EK)
   EIROPAS PARLAMENTS,

               —

               ņemot vērā Eiropas Zāļu aģentūras 2004. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Zāļu aģentūras 2004. finanšu gada pārskatiem ar Aģentūras atbildēm (2),

               —

               ņemot vērā Padomes 2006. gada 14. marta ieteikumu (5972/2006 — C6-0093/2006),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Eiropas Parlamenta un Padomes 2004. gada 31. marta Regulu (EK) Nr. 726/2004, ar ko nosaka cilvēkiem paredzēto un veterināro zāļu reģistrēšanas un uzraudzības Kopienas procedūras un izveido Eiropas Zāļu aģentūru (4), un it īpaši tās 68. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0101/2006),

               1.

               atzīmē šādus skaitļus Eiropas Zāļu aģentūras pārskatos par 2004. un 2003. finanšu gadu;
               Ieņēmumu un izdevumu pārskats par 2004. un 2003. finanšu gadu

                           (EUR 1000)

                           2004

                           2003

                           Ieņēmumi

                           Maksājumi par reģistrācijas apliecībām

                           68 412

                           58 657

                           Komisijas subsīdija kopā ar subsīdijām, kas saņemtas no EEZ

                           20 529

                           19 786

                           Kopienas subsīdija par medikamentiem reti sastopamu slimību ārstēšanai

                           4 026

                           2 814

                           Atbalsts Kopienas programmām

                           0

                           1 208

                           Administratīvie ieņēmumi

                           1 973

                           1 703

                           Dažādi ieņēmumi

                           1 473

                           1 788

                              Kopā (a)

                              96 413

                              85 956

                           Izdevumi  (6)

                           Personāla izdevumi

                           34 333

                           29 663

                           Administratīvie izdevumi

                           11 224

                           10 835

                           Darbības nodrošināšanas izdevumi

                           38 573

                           32 838

                           Amortizācija

                           3 650

                           2 364

                           Citi izdevumi

                           280

                           0

                              Kopā (b)

                              88 060

                              75 700

                              Darbības rezultāti (c = a – b)

                              8 353

                              10 256

                              Rezultāts (e)

                              1 160

                              676

                              Finanšu gada bilance (f = c + e)

                              9 513

                              10 932

               2.

               apstiprina Eiropas Zāļu aģentūras pārskatu slēgšanu attiecībā uz 2004. finanšu gadu;

               3.

               uzdod priekšsēdētājam nosūtīt šo lēmumu Eiropas Zāļu aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV C 269, 28.10.2005., 17. lpp.

      (2)  OV C 332, 28.12.2005., 8. lpp.

      (3)  OV L 248, 16.9.2002., 1. lpp.

      (4)  OV L 136, 30.4.2004., 1. lpp.

      (5)  OV L 357, 31.12.2002., 72. lpp. Regulā grozījumi izdarīti ar Regulu (EK, Euratom) Nr. 1261/2005 (OV L 201, 2.8.2005., 3. lpp.).

      (6)  Daļa pārgrāmatoto apropriāciju, kas uzskatāma par finanšu gada izdevumiem, tika novērtēta kopumā, nevis analizējot atsevišķus gadījumus.
    ---documentbreak---

               6.12.2006

               LV

               Eiropas Savienības Oficiālais Vēstnesis

               L 340/110

         EIROPAS PARLAMENTA REZOLŪCIJA
   ar komentāriem, kuri ir neatņemama daļa no lēmuma par Eiropas Zāļu aģentūras 2004. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Zāļu aģentūras 2004. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Zāļu aģentūras 2004. finanšu gada pārskatiem ar Aģentūras atbildēm (2),

               —

               ņemot vērā Padomes 2006. gada 14. marta ieteikumu (5972/2006 — C6-0093/2006),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Eiropas Parlamenta un Padomes 2004. gada 31. marta Regulu (EK) Nr. 726/2004, ar ko nosaka cilvēkiem paredzēto un veterināro zāļu reģistrēšanas un uzraudzības Kopienas procedūras un izveido Eiropas Zāļu aģentūru (4), un it īpaši tās 68. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0101/2006),

               A.

               tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par finanšu gadu, kas beidzās 2004. gada 31. decembrī, ir uzticami un ka notikušie darījumi kopumā ir likumīgi un pareizi,

               B.

               tā kā Revīzijas palāta ir norādījusi, ka tā ir guvusi pamatotu pārliecību par visām aģentūrām, izņemot atrunas, ko tā par 2004. finanšu gadu skaidri formulējusi attiecībā uz Eiropas Rekonstrukcijas aģentūru, Eiropas Profesionālās izglītības attīstības centru, Eiropas Izglītības fondu, Eiropas Rasisma un ksenofobijas uzraudzības centru un Eiropas Pārtikas nekaitīguma iestādi,

               1.

               atgādina, ka saskaņā ar Finanšu regulas 185. pantu Parlaments sniedz apstiprinājumu par to struktūru budžeta izpildi, ko izveidojušas Kopienas un kas ir juridiskas personas, kuras faktiski saņem dotācijas no budžeta; tomēr norāda, ka ne visas šīs struktūras pilnībā vai pat daļēji finansē ar dotācijām no budžeta; uzsver, ka lēmums par budžeta izpildes apstiprināšanu tādējādi attiecas uz finansējumu, ko šīs struktūras saņem gan no budžeta, gan no citiem avotiem; uzskata par nepieņemamu, ka dažas no Eiropas Savienības izveidotajām struktūrām ir atbildīgas par to ieņēmumu izlietojumu, ko tās saņem no avotiem, kas nav budžets, taču citas struktūras, kuras nesaņem dotācijas no budžeta, par to nav atbildīgas; apstiprina principu, saskaņā ar kuru Parlaments apstiprina ikvienas Kopienas aģentūras budžeta izpildi neatkarīgi no tā, vai tā saņem dotācijas vai ne, pat tad, ja saskaņā ar tās izveidošanas tiesību aktu iesaistās cita budžeta izpildes apstiprinātāja iestāde; uzskata, ka ir jāpārskata visi teksti, kas ir pretrunā ar šo principu;

               2.

               uzskata, ka Revīzijas palātas ziņojumā dotā 1. tabula, kuru pirmo reizi ieviesa 2003. gada budžeta izpildes apstiprinājuma procedūrā un kurā ir apkopotas aģentūras pilnvaras, pienākumi, vadība, resursi, darbība un sniegtie pakalpojumi, ir ļoti noderīga; atzīmē, ka 1. tabulā doto informāciju ir sniegusi aģentūra; aicina Revīzijas palātu pārbaudīt 1. tabulas saturu;

               3.

               uzsver, ka aģentūrām ir ne tikai jāizlieto līdzekļi atbilstoši, bet arī jācenšas tie izlietot cik vien iespējams lietderīgi un efektīvi; aicina Revīzijas palātu apsvērt iespēju paplašināt tās konkrētos gada ziņojumus par aģentūrām, lai iekļautu izvērtējumu par darbības rezultātiem un mērķu sasniegšanu; šajā sakarā saskaņā ar rezolūcijām par 2003. gada budžeta izpildes apstiprināšanu uzstāj, lai tiktu ņemti vērā šādi jautājumi: pēc iespējas jāizvairās no dubulta darba aģentūrās un jāprecizē pasākumi, kas paredzēti, lai uzlabotu pārredzamību un saziņu ar sabiedrību, kā arī jāprecizē Kopienas pozitīvas rīcības pasākumi visos darbā pieņemšanas, apmācības un pienākumu sadales līmeņos;

               4.

               atzīmē, ka Kopienas aģentūrām ne vienmēr ir labs tēls un atspoguļojums presē un ka daudzas no tām nav pelnījušas šo negatīvo tēlu; norāda, ka, izmantojot piemērotus līdzekļus, lai cik bieži vien vajadzīgs skaidrotu šo aģentūru pastāvēšanas iemeslus un to sasniegumus, jāpanāk, lai ES pilsoņi to apzinātos; aicina Komisiju šajā nolūkā rīkoties, izmantojot līdzekļus, ko tā uzskata par vajadzīgiem;

               5.

               atzīmē, ka Eiropas Savienības paplašināšanās 2004. gadā dažādos veidos ir ietekmējusi Kopienas aģentūru struktūru un darbības mehānismu un ka vairākas no tām uz šo ietekmi ir norādījušas savos darbības pārskatos, it īpaši vēršot uzmanību uz administratīvo darbinieku skaita pieaugumu; aicina Komisiju izvērtēt patiesās vai iespējamās grūtības un ieteikt vajadzīgās reglamentējošās izmaiņas;

               6.

               atzīmē, ka Komisija ir apņēmusies saskaņot ģenerāldirektorātu sniegto darbības pārskatu noformēšanas veidu; aicina izmantot līdzīgu pieeju attiecībā uz Kopienas aģentūru darbības pārskatiem, kas satura ziņā ir ļoti atšķirīgi; aicina Komisiju Kopienas aģentūrām norādīt informāciju un darbības indikatorus, kas tām ir jāsniedz;

               7.

               atzīmē Revīzijas palātas konstatējumu, ka ar bankām noslēgtie līgumi ir bijuši spēkā ilgāk par pieciem gadiem, tādējādi pārkāpjot aģentūras finanšu regulas īstenošanas noteikumus, kas nosaka, ka vismaz reizi piecos gados jāizsludina jauns uzaicinājums uz konkursu; atzīmē aģentūras atbildi, kurā sniegts skaidrojums par kavēšanās iemesliem izsludināt uzaicinājumu uz konkursu, un norādīti aģentūras guvumi, veicot tiešas sarunas ar banku, un ņems to vērā, apsverot grozījumus Finanšu regulā;

               8.

               atzīmē, ka 2004. gadā gan kārtējā budžeta, gan administratīvā budžeta izpilde bija zemāka nekā 2003. gadā; pauž lielu gandarījumu par to, ka pilnībā tika īstenota budžeta pozīcija attiecībā uz medikamentiem reti sastopamu slimību ārstēšanai;

               9.

               norāda, ka jaunie tiesību akti farmācijas jomā, kurus pieņēma 2004. gadā, ievērojami ietekmēja aģentūras darbu un pārvaldības struktūras; apsveic aģentūru saistībā ar veiksmīgu pielāgošanos jaunai normatīvajai videi;

               10.

               atzīmē, ka zāļu lietošanas izraisīto blakusparādību visas Eiropas uzraudzības sistēmas (EudraVigilance datu bāze) īstenošana dalībvalstīs bija lēnāka, nekā bija paredzēts; tomēr ir gandarīts par izpilddirektora neseno paziņojumu, ka 2005. gadā situācija ir ievērojami uzlabojusies;

               11.

               aicina aģentūru uzlabot sadarbību ar patērētāju tiesību aizsardzības organizācijām, lai palielinātu izpratni par toksiskiem un varbūtēji kaitīgiem produktiem zālēs; uzsver, ka aģentūras pienākums ir rīkoties sabiedrības interesēs;

               12.

               aicina Komisiju palīdzēt aģentūrām cik vien iespējams precīzi ievērot darba plānu, par ko ir panākta vienošanās gadu iepriekš, lai varētu pienācīgi ieplānot un īstenot darbības un it īpaši lai izvairītos no būtiskām pēdējā brīža izmaiņām darba apjomā;

               13.

               aicina Komisiju uzlabot sinerģiju starp aģentūrām, efektīvāk sadarbojoties, izvairoties no darba dublēšanās un novēršot trūkumus, it īpaši attiecībā uz tādām kopīgām jomām kā apmācība, Kopienas politikas nostādņu visaptveroša īstenošana, jaunāko pārvaldības sistēmu izmantošana un problēmu risināšana saistībā ar pārdomātu budžeta pārvaldību.

      (1)  OV C 269, 28.10.2005., 17. lpp.

      (2)  OV C 332, 28.12.2005., 8. lpp.

      (3)  OV L 248, 16.9.2002., 1. lpp.

      (4)  OV L 136, 30.4.2004., 1. lpp.

      (5)  OV L 357, 31.12.2002., 72. lpp. Regulā grozījumi izdarīti ar Regulu (EK, Euratom) Nr. 1261/2005 (OV L 201, 2.8.2005., 3. lpp.).


title: Padomes lēmums (1998. gada 7. aprīlis), par pamatnolīguma noslēgšanu par sadarbību starp Eiropas Ekonomikas kopienu un Kartahenas Līgumu un tās dalībvalstīm, proti, Bolīvijas Republiku, Kolumbijas Republiku, Ekvadoras Republiku, Peru Republiku un Venecuēlas Republiku

text:
Svarīgs juridisks paziņojums

|

31998D0278

Oficiālais Vēstnesis L 127 , 29/04/1998 Lpp. 0010 - 0010

		Padomes lēmums(1998. gada 7. aprīlis),par pamatnolīguma noslēgšanu par sadarbību starp Eiropas Ekonomikas kopienu un Kartahenas Līgumu un tās dalībvalstīm, proti, Bolīvijas Republiku, Kolumbijas Republiku, Ekvadoras Republiku, Peru Republiku un Venecuēlas Republiku(98/278/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 113. un 130.y pantu, saistībā ar 228. panta 2. punkta pirmo teikumu un 228. panta 3. punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā Kopienai savu mērķu sasniegšanai ārējo ekonomisko attiecību jomā būtu jāapstiprina pamatnolīgums par sadarbību starp Eiropas Ekonomikas kopienu un Kartahenas Līgumu un tās dalībvalstīm, proti, Bolīvijas Republiku, Kolumbijas Republiku, Ekvadoras Republiku, Peru Republiku un Venecuēlas Republiku,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts pamatnolīgums par sadarbību starp Eiropas Ekonomikas kopienu un Kartahenas Līgumu un tās dalībvalstīm, proti, Bolīvijas Republiku, Kolumbijas Republiku, Ekvadoras Republiku, Peru Republiku un Venecuēlas Republiku.Nolīguma teksts ir pievienots šim lēmumam.2. pantsPadomes priekšsēdētājs sniedz nolīguma 37. pantā paredzēto paziņojumu.3. pantsKomisija ar dalībvalstu pārstāvju palīdzību pārstāv Kopienu Apvienotajā komitejā, kas izveidota ar nolīguma 32. pantu.4. pantsŠis lēmums stājas spēkā nākamajā dienā pēc publicēšanas Eiropas Kopienu Oficiālajā Vēstnesī.Luksemburgā, 1998. gada 7. aprīlīPadomes vārdā —priekšsēdētājsD. Blunkett[1] OV C 25, 28.1.1993., 31. lpp.[2] OV C 234, 30.8.1993., unOV C 80, 16.3.1998.--------------------------------------------------


title: Padomes Lēmums 2014/800/KĀDP ( 2014. gada 17. novembris ) par Eiropas Savienības padomdevējas misijas civilās drošības sektora reformai Ukrainā ( EUAM Ukraine ) sākšanu un Lēmuma 2014/486/KĀDP grozīšanu

text:
               18.11.2014

               LV

               Eiropas Savienības Oficiālais Vēstnesis

               L 331/24

         PADOMES LĒMUMS 2014/800/KĀDP
   (2014. gada 17. novembris)
   par Eiropas Savienības padomdevējas misijas civilās drošības sektora reformai Ukrainā (EUAM Ukraine) sākšanu un Lēmuma 2014/486/KĀDP grozīšanu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Padomes Lēmumu 2014/486/KĀDP (2014. gada 22. jūlijs) par Eiropas Savienības padomdevēju misiju civilās drošības sektora reformai Ukrainā (EUAM Ukraine) (1) un jo īpaši tā 4. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2014. gada 22. jūlijā pieņēma Lēmumu 2014/486/KĀDP.

               (2)

               Padome 2014. gada 20. oktobrī apstiprināja EUAM Ukraine operācijas plānu.

               (3)

               Pēc civilā operāciju komandiera ieteikuma un pēc tam, kad EUAM Ukraine ir sasniegusi operatīvās spējas, EUAM Ukraine būtu jāsāk 2014. gada 1. decembrī.

               (4)

               Lēmumā 2014/486/KĀDP laikposmam līdz 2014. gada 30. novembrim bija paredzēta finanšu atsauces summa EUR 2 680 000 apmērā. Būtu jāparedz jauna finanšu atsauces summa 12 mēnešu laikposmam, sākot ar 2014. gada 1. decembri. Tāpēc būtu jāgroza Lēmums 2014/486/KĀDP.

               (5)

                  EUAM Ukraine tiks īstenota situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Eiropas Savienības padomdevēja misija civilās drošības sektora reformai Ukrainā (EUAM Ukraine) tiks sākta 2014. gada 1. decembrī.
   2. pants
   Ar šo EUAM Ukraine civilais operāciju komandieris nekavējoties tiek pilnvarots sākt operācijas īstenošanu.
   3. pants
   Lēmuma 2014/486/KĀDP 14. panta 1. punktu aizstāj ar šādu:

      “1.   Finanšu atsauces summa, kas paredzēta, lai ar EUAM Ukraine saistītus izdevumus segtu līdz 2014. gada 30. novembrim, ir EUR 2 680 000. Finanšu atsauces summa, kas paredzēta, lai ar EUAM Ukraine saistītus izdevumus segtu laikposmā no 2014. gada 1. decembra līdz 2015. gada 30. novembrim, ir EUR 13 100 000. Par finanšu atsauces summu turpmākajiem laikposmiem lēmumu pieņem Padome.”

   4. pants
   Šis lēmums stājas spēkā tā pieņemšanas dienā.

      Briselē, 2014. gada 17. novembrī

            Padomes vārdā –

            Priekšsēdētāja

         F. MOGHERINI

      (1)  OV L 217, 23.7.2014., 42. lpp.


title: 2004/769/EK: Padomes Lēmums (2004. gada 26. jūlijs), ar ko ieceļ Reģionu komitejas locekli un locekļa aizstājēju no Vācijas

text:
               17.11.2004

               LV

               Eiropas Savienības Oficiālais Vēstnesis

               L 341/24

      PADOMES LĒMUMS

   (2004. gada 26. jūlijs),
   ar ko ieceļ Reģionu komitejas locekli un locekļa aizstājēju no Vācijas
   (2004/769/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Vācijas valdības priekšlikumu,
   tā kā:

               (1)

               Padome 2002. gada 22. janvārī pieņēma Lēmumu 2002/60/EK, ar ko ieceļ Reģionu komitejas locekļus un viņu aizstājējus (1).

               (2)

               Pēc Axel ENDLEIN kunga atkāpšanās no amata, par ko Padomei paziņoja 2004. gada 7. jūlijā, ir atbrīvojusies Reģionu komitejas locekļa aizstājēja vieta. Pēc Peter WINTER kunga izvirzīšanas par pilntiesīgu komitejas locekli ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   Vienīgais pants

               a)

               Ar šo Peter WINTER kungu,

                  Landrat Kreis Saarlouis,
               ieceļ par locekli, lai aizstātu Axel ENDLEIN kungu;

               b)

                  Helmut JAHN kungu,

                  Landrat,
               ieceļ par aizstājēju, lai aizstātu Peter WINTER kungu,

         uz viņu atlikušo amata pilnvaru laiku līdz 2006. gada 25. janvārim.

      Briselē, 2004. gada 26. jūlijā

            Padomes vārdā —

            priekšsēdētājs

         B. R. BOT

      (1)  OV L 24, 26.1.2002., 38. lpp.


title: 2009/166/EK: Padomes Lēmums ( 2008. gada 27. novembris ), lai noslēgtu Nolīgumu starp Eiropas Kopienu un Ķīnas Tautas Republikas valdību par narkotisko vielu prekursoriem un vielām, ko bieži izmanto narkotisko vai psihotropo vielu nelikumīgai ražošanai

text:
               28.2.2009

               LV

               Eiropas Savienības Oficiālais Vēstnesis

               L 56/6

         PADOMES LĒMUMS
   (2008. gada 27. novembris),
   lai noslēgtu Nolīgumu starp Eiropas Kopienu un Ķīnas Tautas Republikas valdību par narkotisko vielu prekursoriem un vielām, ko bieži izmanto narkotisko vai psihotropo vielu nelikumīgai ražošanai
   (2009/166/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta pirmo teikumu,
   ņemot vērā Komisijas priekšlikumu,
   tā kā:

               (1)

               Kopienai būtu jāpastiprina kontroles pasākumi attiecībā uz prekursoru sūtījumiem no Ķīnas Tautas Republikas, ņemot vērā risku, kas saistīts ar to novirzīšanu sintētisko narkotisko vielu nelikumīgai ražošanai Kopienā.

               (2)

               Padome 2006. gada 27. jūnijā pilnvaroja Komisiju sarunām ar Ķīnas Tautas Republikas valdību par nolīguma noslēgšanu attiecībā uz narkotisko vielu prekursoriem un vielām, ko bieži izmanto narkotisko vai psihotropo vielu nelikumīgai ražošanai (“Nolīgums”). Sarunām sekoja Nolīguma teksta apstiprināšana 2008. gada 13. martā.

               (3)

               Padomei būtu jāpilnvaro Komisija, apspriežoties ar īpašu komiteju, ko izraugās Padome, Kopienas vārdā apstiprināt grozījumus, ja Nolīgums paredz, ka tie jāpieņem Kopējai uzraudzības grupai. Šādas pilnvaras tomēr ir jāierobežo attiecībā uz Nolīguma pielikumu grozīšanu, ciktāl šādi grozījumi attiecas uz vielām, uz ko jau attiecas Kopienas tiesību akti par narkotisko vielu prekursoriem un vielām.

               (4)

               Nolīgums būtu jāpastiprina,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināts Nolīgums starp Eiropas Kopienu un Ķīnas Tautas Republikas valdību par narkotisko vielu prekursoriem un vielām, ko bieži izmanto narkotisko vai psihotropo vielu nelikumīgai ražošanai.
   Nolīguma teksts ir pievienots šim lēmumam.
   2. pants
   1.   Komisija, kurai palīdz dalībvalstu pārstāvji, pārstāv Kopienu kopīgajā uzraudzības grupā, kas izveidota saskaņā ar nolīguma 9. pantu.
   2.   Komisija ir pilnvarota Kopienas vārdā apstiprināt grozījumus nolīguma A un B pielikumā, kurus kopīgā uzraudzības grupa ir pieņēmusi saskaņā ar nolīguma 10. pantā noteikto procedūru.
   Komisijai šā uzdevuma veikšanā palīdz Padomes iecelta īpaša komiteja, kura sniedz norādījumus kopējās nostājas pieņemšanai.
   3.   Šā panta 2. punktā minētais pilnvarojums attiecas tikai uz tām vielām, kurām jau piemēro attiecīgos Kopienas tiesību aktus par narkotisko vielu prekursoriem.
   3. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt nolīgumu, lai tas būtu Kopienai saistošs.
   4. pants
   Padomes priekšsēdētājs sniedz nolīguma 12. pantā paredzēto paziņojumu Kopienas vārdā (1).
   5. pants
   Šo lēmumu publicē Eiropas Savienības Oficiālajā Vēstnesī.

      Briselē, 2008. gada 27. novembrī

            Padomes vārdā —

            priekšsēdētājs

         L. CHATEL

      (1)  Padomes Ģenerālsekretariāts publicēs nolīguma spēkā stāšanās datumu Eiropas Savienības Oficiālajā Vēstnesī.
    ---documentbreak---

               28.2.2009

               LV

               Eiropas Savienības Oficiālais Vēstnesis

               L 56/8

         NOLĪGUMS
   starp Eiropas Kopienu un Ķīnas Tautas Republikas valdību par narkotisko vielu prekursoriem un vielām, ko bieži izmanto narkotisko vai psihotropo vielu nelikumīgai ražošanai
   EIROPAS KOPIENA,
   turpmāk “Kopiena”,
   no vienas puses, un
   ĶĪNAS TAUTAS REPUBLIKAS VALDĪBA,
   turpmāk “Ķīnas valdība”,
   no otras puses,
   turpmāk “Puses”,
   SAISTĪBĀ AR 1988. gada 20. decembrī Vīnē parakstīto Apvienoto Nāciju Organizācijas 1988. gada Konvenciju par narkotisko un psihotropo vielu nelikumīgas tirdzniecības apkarošanu, turpmāk “1988. gada konvencija”, un saskaņā ar Ķīnas Tautas Republikā un Kopienas dalībvalstīs spēkā esošajām tiesiskajām normām;
   APŅĒMUŠĀS novērst un apkarot narkotisko un psihotropo vielu nelikumīgu ražošanu, novēršot narkotisko vielu prekursoru un vielu, ko bieži izmantoto šādiem nolūkiem (turpmāk “narkotisko vielu prekursori”), novirzīšanu šādiem mērķiem;
   IEVĒROJOT 1988. gada konvencijas 12. pantu;
   PĀRLIECINĀTAS, ka starptautisko tirdzniecību var izmantot narkotisko vielu prekursoru novirzīšanai un ka ir jānoslēdz un jāīsteno nolīgumi starp attiecīgajiem reģioniem, izveidojot plašu sadarbību, un jo īpaši saistot eksporta un importa kontroles pasākumus;
   ATZĪSTOT, ka narkotisko vielu prekursorus galvenokārt un plaši izmanto arī likumīgiem mērķiem un ka starptautiskajai tirdzniecībai nedrīkst traucēt pārmērīgas uzraudzības procedūras;
   IR NOLĒMUŠAS noslēgt nolīgumu, lai novērstu narkotisko vielu prekursoru un vielu, ko bieži izmanto narkotisko vai psihotropo vielu nelikumīgai ražošanai, novirzīšanu,
   IR VIENOJUŠĀS ŠĀDI.
   1. pants
   Nolīguma darbības joma
   1.   Šajā nolīgumā izklāstīti pasākumi, lai pastiprinātu administratīvo sadarbību starp pusēm nolūkā novērst narkotisko vielu prekursoru un narkotisko vai psihotropo vielu nelikumīgai ražošanai bieži izmantotu vielu novirzīšanu, neierobežojot tirdzniecības parastās darbības un nozares likumīgu interešu pienācīgu atzīšanu.
   2.   Šajā nolūkā Puses palīdz viena otrai, kā izklāstīts šajā nolīgumā, jo īpaši:

               —

               uzraugot 3. punktā minēto narkotisko vielu prekursoru tirdzniecību starp tām, lai novērstu to novirzīšanu nelikumīgiem mērķiem,

               —

               sniedzot savstarpēju administratīvu palīdzību, nodrošinot, ka tiek pareizi piemēroti to attiecīgie tiesību akti par narkotisko vielu prekursoru tirdzniecības kontroli.

         3.   Neierobežojot iespējamos grozījumus, kurus varētu izdarīt saskaņā ar 10. pantu, šo nolīgumu piemēro šā nolīguma pielikumos uzskaitītajām vielām.
   2. pants
   Tirdzniecības uzraudzība
   1.   Puses apspriežas un informē viena otru pēc savas iniciatīvas, kad tām ir pamatoti iemesli uzskatīt, ka narkotisko vielu prekursorus var novirzīt narkotisko vai psihotropo vielu nelikumīgai ražošanai, jo īpaši – kad importa vai eksporta sūtījumi tiek veikti neparastos daudzumos vai neparastos apstākļos.
   2.   Attiecībā uz šā nolīguma A pielikumā norādītajiem narkotisko vielu prekursoriem eksportētājas puses kompetentā iestāde nosūta pirmseksporta paziņojumu importētājas puses kompetentajai iestādei. Importētāja Puse sniedz rakstisku atbildi 15 darbdienu laikā pēc paziņojuma saņemšanas no eksportētājas Puses. Ja šajā laikposmā netiek sniegta atbilde, uzskata, ka Pusei nav iebildumu pret kravas nosūtīšanu. Par iebildumu eksportētājai Pusei paziņo rakstiski un šajā laikposmā, norādot atteikuma iemeslus.
   3.   Attiecībā uz šā nolīguma B pielikumā norādītajiem narkotisko vielu prekursoriem eksportētājas Puses kompetentā iestāde nosaka, vai ir jāveic starptautiskas pārbaudes saskaņā ar tās tiesību aktiem.
   4.   Puses apņemas iespējami drīz rakstiski atbildēt uz jebkādu saskaņā ar šo pantu sniegtu informāciju vai pieprasītu pasākumu.
   3. pants
   Sūtījumu pārtraukšana
   1.   Neierobežojot tehnisko izpildes pasākumu iespējamo īstenošanu, sūtījumus pārtrauc, ja, pēc jebkuras puses viedokļa, ir pamatoti iemesli uzskatīt, ka narkotisko vielu prekursorus var novirzīt narkotisko vai psihotropo vielu nelikumīgai ražošanai, vai ja 2. panta 2. punktā aprakstītajos gadījumos importētāja puse rakstiski pieprasa pārtraukšanu un attiecīgā gadījumā sniedz pierādījumu dokumentus, un nodrošina pasākumu veikšanu piecu darbdienu laikā.
   2.   Puses sadarbojas, savstarpējas administratīvas palīdzības pieprasījuma gadījumā sniedzot viena otrai jebkuru informāciju par aizdomīgām novirzīšanas operācijām.
   4. pants
   Savstarpēja administratīva palīdzība
   1.   Pēc savstarpējas administratīvas palīdzības pieprasījuma puses sniedz viena otrai jebkuru informāciju, lai novērstu narkotisko vielu prekursoru novirzīšanu narkotisko vai psihotropo vielu nelikumīgai ražošanai, un izmeklē gadījumus, kad pastāv aizdomas par novirzīšanu. Vajadzības gadījumā tās pieņem atbilstīgus piesardzības pasākumus, lai novērstu novirzīšanu.
   2.   Visus informācijas vai piesardzības pasākumu pieprasījumus izpilda laikus.
   3.   Administratīvas palīdzības pieprasījumus izpilda saskaņā ar pieprasījumu saņēmušās puses tiesiskajām vai reglamentējošām normām.
   4.   Puses pienācīgi pilnvarotas amatpersonas ar otras Puses piekrišanu un atbilstīgi otras Puses noteiktajiem nosacījumiem var piedalīties izmeklēšanā, kuru veic otras Puses teritorijā.
   5.   Puses palīdz viena otrai atvieglot pierādījumu sniegšanu, ja tās pamatā ir savstarpējas administratīvas palīdzības pieprasījums.
   6.   Saskaņā ar šo pantu sniegta administratīva palīdzība neskar noteikumus, ar kuriem reglamentē savstarpēju palīdzību krimināllietās, un neattiecas uz informāciju, kas iegūta saskaņā ar pilnvarām, kuras izmanto pēc tiesas iestādes pieprasījuma, izņemot gadījumus, kad minētā iestāde ir atļāvusi šādas informācijas paziņošanu.
   7.   Viena puse pēc otras puses pieprasījuma atsevišķos gadījumos un apspriežoties var sniegt informāciju par vielām, kuras bieži izmanto narkotisko vai psihotropo vielu nelikumīgai ražošanai, bet kuras nav iekļautas šā nolīguma darbības jomā.
   5. pants
   Informācijas apmaiņa un konfidencialitāte
   1.   Informācija, kas jebkādā veidā paziņota saskaņā ar šo nolīgumu, ir konfidenciāla vai ierobežota rakstura atkarībā no noteikumiem, kas ir piemērojami katrai no pusēm, un uz to attiecas dienesta noslēpuma ievērošanas pienākums.
   2.   Personas datu apmaiņu var veikt tikai tad, ja puse, kas var tos saņemt, apņemas aizsargāt šos datus vismaz tādā veidā, kas ir līdzvērtīgs konkrētajā gadījumā piemērojamam veidam tai pusei, kas var tos sniegt. Šajā nolūkā puses paziņo vieta otrai informāciju par saviem piemērojamiem noteikumiem, tostarp Kopienas dalībvalstīs spēkā esošās tiesiskās normas.
   3.   Saskaņā ar šo nolīgumu iegūto informāciju izmanto tikai šā nolīguma nolūkā. Ja kāda Puse vēlas izmantot šo informāciju citiem mērķiem, tai jāsaņem tās iestādes iepriekšēja rakstiska piekrišana, kura sniedza šo informāciju. Uz šo izmantošanu tad attiecas jebkuri minētās iestādes noteiktie ierobežojumi.
   4.   Uzskata, ka saskaņā ar šo nolīgumu iegūtās informācijas izmantošana tiesvedībā, kas sākta par to, ka nav ievēroti tiesību akti par 3. pantā minētajiem narkotisko vielu prekursoriem, ir vienīgi šā nolīguma nolūkā. Tāpēc Puses tiesvedībā kā pierādījumus var izmantot iegūto informāciju un izskatītos dokumentus saskaņā ar šā nolīguma noteikumiem. Pierādījumu izmantošana ir atkarīga no tās kompetentās iestādes iepriekšējas atļaujas, kura sniedza šo informāciju vai nodrošināja piekļuvi šiem dokumentiem.
   6. pants
   Palīdzības sniegšanas pienākuma izņēmumi
   1.   Palīdzību var atteikt vai sniegt atkarībā no noteiktu nosacījumu vai prasību izpildes gadījumos, kad Puse uzskata, ka palīdzība saskaņā ar šo nolīgumu:

               a)

               iespējams, aizskartu Ķīnas Tautas Republikas vai tās Kopienas dalībvalsts suverenitāti, kura ir saņēmusi pieprasījumu sniegt palīdzību saskaņā ar šo nolīgumu; vai

               b)

               iespējams, kaitētu sabiedriskajai kārtībai, drošībai vai citām būtiskām interesēm, jo īpaši 5. panta 2. punktā minētajos gadījumos; vai

               c)

               izpaustu rūpniecisku, komerciālu vai dienesta noslēpumu.

         2.   Pieprasījumu saņēmusī iestāde var atlikt palīdzības sniegšanu gadījumos, kad tā traucē izmeklēšanas, apsūdzības vai tiesvedības procesam. Tādā gadījumā pieprasījumu saņēmusī iestāde apspriežas ar iesniedzēju iestādi, lai noteiktu, vai palīdzību var sniegt atbilstīgi tādiem noteikumiem vai nosacījumiem, kādus pieprasījumu saņēmusī iestāde var noteikt.
   3.   Ja iesniedzēja iestāde prasa palīdzību, kuru tā pati nevarētu sniegt, ja tai to pieprasītu, tā šo faktu norāda savā pieprasījumā. Tad pieprasījumu saņēmusī iestāde lemj, kā atbildēt uz šādu pieprasījumu.
   4.   Šajā pantā minētajos gadījumos pieprasījumu saņēmušās iestādes lēmums un tā pamatojums tādēļ iespējami drīz ir jāpaziņo iesniedzējai iestādei.
   7. pants
   Tehniskā un zinātniskā sadarbība
   Puses sadarbojas jaunu novirzīšanas metožu atklāšanā un atbilstīgu pretpasākumu noteikšanā, ieskaitot tehnisko sadarbību, un jo īpaši apmācību un apmaiņas programmas attiecīgajām amatpersonām, lai stiprinātu administratīvās un tiesībaizsardzības struktūras šajā jomā un veicinātu sadarbību ar tirdzniecību un rūpniecību.
   8. pants
   Īstenošanas pasākumi
   1.   Šā nolīguma īstenošanas koordinācijai Ķīna, Eiropas Komisija un attiecīgi katra Kopienas dalībvalsts izraugās savu kompetento iestādi. Šīs iestādes tieši sazinās viena ar otru šā nolīguma nolūkā.
   2.   Puses savstarpēji apspriežas un pēc tam informē viena otru par sīki izstrādātiem īstenošanas noteikumiem, ko pieņem saskaņā ar šā nolīguma noteikumiem.
   9. pants
   Kopīgā uzraudzības grupa
   1.   Ar šo izveido kopīgo uzraudzības grupu, turpmāk “kopīgā uzraudzības grupa”, kurā ir pārstāvētas Puses.
   2.   Kopīgā uzraudzības grupa darbojas, savstarpēji vienojoties.
   3.   Vajadzības gadījumā kopīgā uzraudzības grupa organizē sanāksmes, ar savstarpēju vienošanos nosakot to datumu, vietu un darba kārtību.
   Kopīgās uzraudzības grupas ārkārtas sanāksmes var sasaukt, pusēm savstarpēji vienojoties.
   10. pants
   Kopīgās uzraudzības grupas loma
   1.   Kopīgā uzraudzības grupa administrē šā nolīguma izpildi un nodrošina tā pienācīgu īstenošanu. Šajā nolūkā:

               —

               Puses to informē par savu pieredzi šā nolīguma piemērošanā,

               —

               tā pieņem lēmumus 2. punktā paredzētajos gadījumos,

               —

               tā pēta un izveido tehniskās sadarbības pasākumus,

               —

               tā pēta un izveido citus iespējamos sadarbības veidus.

         2.   Kopīgā uzraudzības grupa ar savstarpēju piekrišanu var pieņemt lēmumus par grozījumiem A un B pielikumā. Šos lēmumus Puses īsteno saskaņā ar saviem tiesību aktiem.
   3.   Kopīgā uzraudzības grupa var ieteikt Pusēm:

               a)

               citus šā nolīguma grozījumus;

               b)

               pasākumus, kas ir vajadzīgi šā nolīguma piemērošanai.

         11. pants
   Citi pienākumi saskaņā ar citiem nolīgumiem
   1.   Ņemot vērā Kopienas un tās dalībvalstu attiecīgo kompetenci, šā nolīguma noteikumi:

               —

               neskar pušu pienākumus saskaņā ar citiem starptautiskiem nolīgumiem vai konvencijām,

               —

               neattiecas uz tādas informācijas apmaiņu Eiropas Komisijas kompetento dienestu un Kopienas dalībvalstu attiecīgo dienestu starpā, kura iegūta saskaņā ar šo nolīgumu un varētu būt Kopienas interesēs.

         2.   Neatkarīgi no 1. punkta noteikumiem šā nolīguma noteikumiem ir augstāks juridisks spēks par jebkādu citu divpusēju nolīgumu noteikumiem, kas ir noslēgti vai var tikt noslēgti starp atsevišķām dalībvalstīm un Ķīnas Tautas Republiku par narkotisko vielu prekursoriem un citām vielām, ko bieži izmanto narkotisko un psihotropo vielu nelikumīgai ražošanai, ja šo divpusējo nolīgumu noteikumi nav saderīgi ar šā nolīguma noteikumiem.
   3.   Attiecībā uz jautājumiem par šā nolīguma piemērojamību Puses savstarpēji apspriežas, lai attiecīgo jautājumu atrisinātu kopīgajā uzraudzības grupā.
   4.   Puses viena otrai paziņo arī par kontrolētajām vielām paredzētiem pasākumiem, kas veikti ar citām valstīm.
   12. pants
   Stāšanās spēkā
   Katra Puse sniedz otrai Pusei rakstisku paziņojumu par to, ka tā ir izpildījusi savas iekšējās tiesiskās procedūras, lai šis nolīgums stātos spēkā. Šis nolīgums stājas spēkā 60. dienā pēc dienas, kad saņemts pēdējais rakstiskais paziņojums.
   13. pants
   Ilgums un denonsēšana
   1.   Šo nolīgumu noslēdz uz pieciem gadiem, un, ja kāda Puse vismaz sešus mēnešus pirms minētā laikposma beigām rakstiski nepaziņo otrai Pusei par savu nodomu izbeigt nolīgumu, to automātiski pagarina uz nākamajiem pieciem gadiem.
   2.   Šajā nolīgumā var izdarīt grozījumus ar Pušu savstarpēju piekrišanu.

      Sastādīts divos eksemplāros angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un ķīniešu valodā; visi šie teksti ir vienādi autentiski. Ja ir kāda novirze šā nolīguma interpretācijā, noteicošais ir teksts angļu un ķīniešu valodā.
      Съставено в Брюксел на тридесети януари две хиляди и девета година.
      Hecho en Bruselas, el treinta de enero de dos mil nueve.
      V Bruselu dne třicátého ledna dva tisíce devět.
      Udfærdiget i Bruxelles den tredivte januar to tusind og ni.
      Geschehen zu Brüssel am dreißigsten Januar zweitausendneun
      Kahe tuhande üheksanda aasta jaanuarikuu kolmekümnendal päeval Brüsselis.
      Εγινε στις Βρυξέλλες, στις τριάντα Ιανουαρίου δύο χιλιάδες εννιά.
      Done at Brussels on the thirtieth day of January in the year two thousand and nine.
      Fait à Bruxelles, le trente janvier deux mille neuf.
      Fatto a Bruxelles, addì trenta gennaio duemilanove.
      Briselē, divtūkstoš devītā gada trīsdesmitajā janvārī.
      Priimta du tūkstančiai devintų metų sausio trisdešimtą dieną Briuselyje.
      Kelt Brüsszelben, a kétezer-kilencedik év január harmincadik napján.
      Magħmul fi Brussell, fit-tletin jum ta’ Jannar tas-sena elfejn u disgħa.
      Gedaan te Brussel, de dertigste januari tweeduizend negen.
      Sporządzono w Brukseli, dnia trzydziestego stycznia roku dwa tysiące dziewiątego.
      Feito em Bruxelas, em trinta de Janeiro de dois mil e nove.
      Încheiat la Bruxelles, la treizeci ianuarie două mii nouă.
      V Bruseli tridsiateho januára dvetisícdeväť.
      V Bruslju, dne tridesetega januarja leta dva tisoč devet.
      Tehty Brysselissä kolmantenakymmenentenä päivänä tammikuuta vuonna kaksituhattayhdeksän.
      Som skedde i Bryssel den trettionde januari tjugohundranio.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         От името на правителството на Киtайската народна република
         Por el Gobierno de la República Popular China
         Za vládu Čínské lidové republiky
         For Folkerepublikken Kinas regering
         Im Namen der Regierung der Volksrepublik China
         Hiina Rahvavabariigi valitsuse nimel
         Για την κυβέρνηση της Λαϊκής Δημοκρατίας της Κίνας
         For the Government of the People’s Republic of China
         Pour le gouvernement de la République populaire de Chine
         Per il governo della Repubblica popolare cinese
         Ķīnas Tautas Republikas vārdā
         Kinijos Liaudies Respublikos Vyriausybės vardu
         A Kínai Népköztársaság kormánya részéről
         Għall-Gvern tar-Repubblika Popolari taċ-Ċina
         Voor de Regering van de Volksrepubliek China
         W imieniu rządu Chińskiej Republiki Ludowej
         Pelo Governo da República Popular da China
         Pentru Guvernul Republicii Populare Chineze
         Za vládu Čínskej ľudovej republiky
         Za Vlado Ljudske republike Kitajske
         Kiinan kansantasavallan hallituksen puolesta
         På Folkrepubliken Kinas regering vägnar

   A PIELIKUMS
   Vielas, uz kurām attiecas 2. panta 2. punktā minētie pasākumi
   N-acetilantranilskābe
   acetanhidrīds
   antranilskābe
   efedrīns
   efedras ekstrakts
   ergometrīns
   ergotamīns
   izosafrols
   lizergīnskābe
   3,4-metilēndioksifenil-2-propanons
   norefedrīns
   feniletiķskābe
   1-fenil-2-propanons
   piperonāls
   kālija permanganāts
   pseidoefedrīns
   safrols
   safrola eļļas

      Piezīme. Vielu sarakstā attiecīgos gadījumos jāiekļauj to sāļi.
   B PIELIKUMS
   Vielas, uz kurām attiecas 2. panta 3. punktā minētie pasākumi
   acetons
   etilēteris
   sālsskābe
   metiletilketons
   piperidīns
   sērskābe
   toluols


title: 2006/817/EK: Eiropas Parlamenta Lēmums ( 2006. gada 27. aprīlis ) par Eiropas Savienības 2004. finanšu gada vispārējā budžeta izpildes apstiprināšanu, VIII (B) iedaļa – Eiropas datu aizsardzības uzraudzītājs

text:
               6.12.2006

               LV

               Eiropas Savienības Oficiālais Vēstnesis

               L 340/49

         EIROPAS PARLAMENTA LĒMUMS
   (2006. gada 27. aprīlis)
   par Eiropas Savienības 2004. finanšu gada vispārējā budžeta izpildes apstiprināšanu, VIII (B) iedaļa – Eiropas datu aizsardzības uzraudzītājs
   (2006/817/EK)
   EIROPAS PARLAMENTS,

               —

               ņemot vērā Eiropas Savienības 2004. finanšu gada vispārējo budžetu (1),

               —

               ņemot vērā Eiropas Kopienu 2004. finanšu gada galīgos pārskatus – III sējums (N6-0027/2005 – C6-0365/2005),

               —

               ņemot vērā Revīzijas palātas gada pārskatu par 2004. finanšu gadu un to iestāžu atbildes, kurās veikta revīzija (2),

               —

               ņemot vērā deklarāciju par pārskatu ticamību un pakārtoto darījumu likumību un pareizību (3), kuru Revīzijas palāta ir sniegusi saskaņā ar EK līguma 248. pantu,

               —

               ņemot vērā Padomes 2006. gada 14. marta ieteikumu (5971/2006 – C6-0092/2006),

               —

               ņemot vērā EK līguma 272. panta 10. punktu, kā arī 275. un 276. pantu,

               —

               ņemot vērā Padomes 2002 gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un it īpaši tās 50., 86., 145., 146. un 147. pantu,

               —

               ņemot vērā 1977. gada 21. decembra Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6-0117/2006),

               1.

               sniedz Eiropas datu aizsardzības uzraudzītājam (EDAU) apstiprinājumu par 2004. finanšu gada budžeta izpildi;

               2.

               izklāsta savus komentārus pievienotajā rezolūcijā;

               3.

               uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Padomei, Komisijai, Kopienu Tiesai, Revīzijas palātai, Eiropas Ekonomikas un sociālo lietu komitejai, Reģionu komitejai, Eiropas ombudam un Eiropas datu aizsardzības uzraudzītājam, kā arī nodrošināt to publicēšanu “Eiropas Savienības Oficiālajā Vēstnesī” (L sērijā).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV L 53, 23.2.2004.

      (2)  OV C 301, 30.11.2005., 1. lpp.

      (3)  OV C 301, 30.11.2005., 9. lpp.

      (4)  OV L 248, 16.9.2002., 1. lpp

      (5)  OV L 356, 31.12.1977., 1. lpp.

    ---documentbreak---

               6.12.2006

               LV

               Eiropas Savienības Oficiālais Vēstnesis

               L 340/50

         EIROPAS PARLAMENTA REZOLŪCIJA
   ar komentāriem, kuri ir neatņemama daļa no lēmuma par Eiropas Savienības 2004. finanšu gada vispārējā budžeta izpildes apstiprināšanu, VIII (B) iedaļa – Eiropas datu aizsardzības uzraudzītājs
   EIROPAS PARLAMENTS,

               —

               ņemot vērā Eiropas Savienības 2004. finanšu gada vispārējo budžetu (1),

               —

               ņemot vērā Eiropas Kopienu 2004. finanšu gada galīgos pārskatus – III sējums (N6-0027/2005 – C6-0365/2005),

               —

               ņemot vērā Revīzijas palātas gada pārskatu par 2004. finanšu gadu un to iestāžu atbildes, kurās veikta revīzija (2),

               —

               ņemot vērā deklarāciju par pārskatu ticamību un pakārtoto darījumu likumību un pareizību (3), kuru Revīzijas palāta ir sniegusi saskaņā ar EK līguma 248. pantu,

               —

               ņemot vērā Padomes 2006. gada 14. marta ieteikumu (5971/2006 – C6-0092/2006),

               —

               ņemot vērā EK līguma 272. panta 10. punktu, kā arī 275. un 276. pantu,

               —

               ņemot vērā Padomes 2002 gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un it īpaši tās 50., 86., 145., 146. un 147. pantu,

               —

               ņemot vērā 1977. gada 21. decembra Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6-0117/2006),

               1.

               atzīmē, ka 2004. gadā Eiropas datu aizsardzības uzraudzītājs pārvaldīja budžetu EUR 1 942 279 apmērā un tā izmantošanas līmenis bija 54,67 %;

               2.

               atzīmē, ka pēc Revīzijas palātas veiktās EDAU revīzijas nav izteikti apsvērumi (Revīzijas palātas gada pārskata 9. nodaļas 24. punkts);

               3.

               atzīmē, ka 2004. gada 24. jūnijā Komisijas, Eiropas Parlamenta un Padomes ģenerālsekretāri kopā ar EDAU, lai tam palīdzētu trīs gadu sākumposmā, parakstīja administratīvās sadarbības nolīgumu, saskaņā ar kuru

                           —

                           Komisijas grāmatvedis un iekšējais revidents ir iecelti par EDAU grāmatvedi un iekšējo revidentu;

                           —

                           Komisijas dienesti palīdz veikt visus uzdevumus saistībā ar to darbinieku vadību, kas ir saistīti ar attiecīgo iestādi (personāla pieņemšana darbā, tiesību noteikšana, algu izmaksa, medicīnisko izdevumu atlīdzība, komandējumu maksājumi utt.);

                           —

                           Komisijas dienesti palīdz EDAU arī sagatavot un īstenot budžetu;

                           —

                           EDAU atrodas Eiropas Parlamenta telpās; Eiropas Parlamenta struktūrvienības palīdz EDAU materiāli un praktiski saistībā ar iekārtošanos telpās (telpu drošība, pasts, datori, telefoni, biroji un piegādes).

               4.

               uzskata, ka, ņemot vērā EDAU administrācijas nelielos izmērus, būtu vēlama sadarbības nolīguma atjaunošana.

               5.

               aicina Eiropas datu aizsardzības uzraudzītāju arī turpmāk veidot šo institūciju, pilnībā ievērojot likumības, pareizības un pareizas finanšu vadības pamatprincipus.

      (1)  OV L 53, 23.2.2004.

      (2)  OV C 301, 30.11.2005., 1. lpp.

      (3)  OV C 301, 30.11.2005., 9. lpp.

      (4)  OV L 248, 16.9.2002., 1. lpp

      (5)  OV L 356, 31.12.1977., 1. lpp.


title: 2005/714/CFSP: Politikas un Drošības Komitejas lēmums BiH/7/2005 (2005. gada 20. septembris), ar ko ieceļ ES pavēlniecības apakšvienības Neapolē vadītāju Eiropas Savienības militārajai operācijai Bosnijā un Hercegovinā

text:
               15.10.2005

               LV

               Eiropas Savienības Oficiālais Vēstnesis

               L 271/41

      POLITIKAS UN DROŠĪBAS KOMITEJAS LĒMUMS BiH/7/2005
   (2005. gada 20. septembris),
   ar ko ieceļ ES pavēlniecības apakšvienības Neapolē vadītāju Eiropas Savienības militārajai operācijai Bosnijā un Hercegovinā
   (2005/714/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību, un jo īpaši tā 25. panta trešo daļu,
   ņemot vērā Padomes Vienoto rīcību 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā (1) un jo īpaši tās 6. pantu,
   tā kā:

               (1)

               Ģenerālsekretāra/Augstā pārstāvja un NATO ģenerālsekretāra vēstuļu apmaiņā 2004. gada 28. septembrī un 2004. gada 8. oktobrī Ziemeļatlantijas Padome ir piekritusi atļaut apvienoto spēku štāba Neapolē priekšnieku iecelt par ES pavēlniecības apakšvienības Neapolē vadītāju.

               (2)

               ES Militārā komiteja atbalstīja ES Operācijas komandiera ieteikumu iecelt apvienoto spēku štāba Neapolē priekšnieku, ģenerālleitnantu (atlases procesā) Giuseppe MARANI, par ES pavēlniecības apakšvienības Neapolē vadītāju Eiropas Savienības militārajai operācijai Bosnijā un Hercegovinā.

               (3)

               Saskaņā ar Vienotās rīcības 2004/570/KĀDP 6. pantu Padome pilnvaroja Politikas un drošības komiteju (PDK) veikt ES militārās operācijas politisku un stratēģisku vadību.

               (4)

               Saskaņā ar 6. pantu Protokolā par Dānijas nostāju, kas pievienots Līgumam par Eiropas Savienību un Eiropas Kopienas dibināšanas līgumam, Dānija nepiedalās tādu Eiropas Savienības lēmumu un rīcību izstrādē un īstenošanā, kas saistīti ar aizsardzību.

               (5)

               Eiropadome Kopenhāgenā 2002. gada 12. un 13. decembrī pieņēma deklarāciju, ka “Berlin plus” pasākumi un to īstenošana attieksies tikai uz tām ES dalībvalstīm, kuras ir vai nu NATO dalībvalstis, vai programmas “Partnerattiecības mieram” locekles un kuras noslēgušas divpusējos drošības līgumus ar NATO,

         IR PIEŅĒMUSI ŠO LĒMUMU.
   1. pants
   Ar šo ģenerālleitnants (atlases procesā) Giuseppe MARANI tiek iecelts par ES pavēlniecības apakšvienības Neapolē vadītāju Eiropas Savienības militārajai operācijai Bosnijā un Hercegovinā.
   2. pants
   Šis lēmums stājas spēkā tā pieņemšanas dienā.

      Briselē, 2005. gada 20. septembrī

            Politikas un drošības komitejas vārdā —

            priekšsēdētājs

         J. KING

      (1)  OV L 252, 28.7.2004., 10. lpp.


title: Pieprasījums aizstāvēt Renato Brunettadeputāta imunitāti un privilēģijas Eiropas Parlamenta 2009. gada 22. aprīļa lēmums par pieprasījumu aizstāvēt Renato Brunettaimunitāti un privilēģijas (2008/2147(IMM))

text:
               8.7.2010

               LV

               Eiropas Savienības Oficiālais Vēstnesis

               CE 184/135

         Trešdiena, 2009. gada 22. aprīļaPieprasījums aizstāvēt Renato Brunettadeputāta imunitāti un privilēģijas
   P6_TA(2009)0234
   Eiropas Parlamenta 2009. gada 22. aprīļa lēmums par pieprasījumu aizstāvēt Renato Brunettaimunitāti un privilēģijas (2008/2147(IMM))
   2010/C 184 E/29

      Eiropas Parlaments,
   ņemot vērā Renato Brunetta2008. gada 15. maijā iesniegto pieprasījumu aizstāvēt viņa imunitāti saistībā ar kriminālprocesu, kuru pret viņu uzsākusi Florences apgabaltiesa, un par ko plenārsēdē paziņots 2008. gada 4. jūnijā,
   ņemot vērā 9. un 10. pantu 1965. gada 8. aprīļa Protokolā par privilēģijām un imunitāti Eiropas Kopienās, kā arī 6. panta 2. punktu 1976. gada 20. septembra Aktā par Eiropas Parlamenta deputātu ievēlēšanu tiešās vispārējās vēlēšanās,
   ņemot vērā Eiropas Kopienu Tiesas 1964. gada 12. maija, 1986. gada 10. jūlija un 2008. gada 21. oktobra spriedumus (1),
   ņemot vērā Reglamenta 6. panta 3. punktu un 7. pantu,
   ņemot vērā Juridiskās komitejas ziņojumu (A6-0195/2009),

               1.

               nolemj aizstāvēt Renato Brunetta imunitāti un privilēģijas;

               2.

               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu attiecīgajām Itālijas Republikas iestādēm.

      (1)  [EKT] Lieta 101/63 Wagner/Fohrmann un Krier (Recueil, 195. lpp.), lieta 149/85 Wybot/Faure u. c. (Recueil, 2391. lpp), apvienotās lietas C-200/07 un C-201/07 Marra/ De Gregorio unClemente, Krājumā vēl nav publicēts.


title: Eiropas Parlamenta Lēmums (ES) 2017/1604 (2017. gada 27. aprīlis) par Eiropas Savienības 2015. finanšu gada vispārējā budžeta izpildes apstiprināšanu, II iedaļa – Eiropadome un Padome

text:
               29.9.2017

               LV

               Eiropas Savienības Oficiālais Vēstnesis

               L 252/22

         EIROPAS PARLAMENTA LĒMUMS (ES) 2017/1604
   (2017. gada 27. aprīlis)
   par Eiropas Savienības 2015. finanšu gada vispārējā budžeta izpildes apstiprināšanu, II iedaļa – Eiropadome un Padome
   EIROPAS PARLAMENTS,

               —

               ņemot vērā Eiropas Savienības 2015. finanšu gada vispārējo budžetu (1),

               —

               ņemot vērā Eiropas Savienības konsolidētos pārskatus par 2015. finanšu gadu (COM(2016) 475 – C8-0271/2016) (2),

               —

               ņemot vērā Revīzijas palātas pārskatu par budžeta izpildi 2015. finanšu gadā un iestāžu atbildes (3),

               —

               ņemot vērā deklarāciju par pārskatu ticamību (4), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Līguma par Eiropas Savienības darbību 314. panta 10. punktu, kā arī 317., 318. un 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (5) un jo īpaši tās 55., 99., 164., 165. un 166. pantu,

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu (A8-0131/2017),

               1.

               atliek lēmuma pieņemšanu attiecībā uz apstiprinājuma sniegšanu Padomes ģenerālsekretāram par Eiropadomes un Padomes 2015. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Revīzijas palātai, Eiropadomei, Padomei, Komisijai, Eiropas Savienības Tiesai, Revīzijas palātai Eiropas Ombudam, Eiropas Datu aizsardzības uzraudzītājam un Eiropas Ārējās darbības dienestam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV L 69, 13.3.2015.

      (2)  OV C 380, 14.10.2016., 1. lpp.

      (3)  OV C 375, 13.10.2016., 1. lpp.

      (4)  OV C 380, 14.10.2016., 147. lpp.

      (5)  OV L 298, 26.10.2012., 1. lpp.


title: 2006/582/EK: Komisijas Lēmums ( 2006. gada 28. augusts ), ar ko izbeidz antidempinga procedūru attiecībā uz tādu Ķīnas Tautas Republikas un Indijas izcelsmes apavu ievedumiem, kuriem ir aizsargplāksnīte purngalā

text:
               29.8.2006

               LV

               Eiropas Savienības Oficiālais Vēstnesis

               L 234/33

      KOMISIJAS LĒMUMS

   (2006. gada 28. augusts),
   ar ko izbeidz antidempinga procedūru attiecībā uz tādu Ķīnas Tautas Republikas un Indijas izcelsmes apavu ievedumiem, kuriem ir aizsargplāksnīte purngalā
   (2006/582/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 9. pantu,
   apspriedusies ar Padomdevēju komiteju,
   tā kā:
   A.   PROCEDŪRA

               (1)

               Komisija 2005. gada 13. maijā saskaņā ar pamatregulas 5. pantu saņēma sūdzību par tādu Ķīnas Tautas Republikas (“ĶTR”) un Indijas izcelsmes apavu ievedumiem par dempinga cenām, kuriem ir aizsargplāksnīte purngalā, kas, iespējams, rada kaitējumu.

               (2)

               Sūdzību saskaņā ar pamatregulas 4. panta 1. punktu un 5. panta 4. punktu iesniedza Eiropas Apavu ražošanas nozares konfederācija (“sūdzības iesniedzējs”) to ražotāju vairākuma vārdā, kuru produkcija veido nozīmīgu daļu, šajā gadījumā vairāk nekā 30 %, no Kopienas tādu apavu kopējās produkcijas apjoma, kuriem ir aizsargplāksnīte purngalā.

               (3)

               Sūdzībā bija sākotnēji šķietami ticami pierādījumi par dempingu un tā radīto kaitējumu, kas tika atzīts par pietiekamu, lai pamatotu izmeklēšanas sākšanu.

               (4)

               Publicējot paziņojumu Eiropas Savienības Oficiālajā Vēstnesī
                   (2) (“paziņojums par procedūras sākšanu”), Komisija sāka antidempinga procedūru attiecībā uz tādu konkrētu apavu ievedumiem Kopienā, kuriem ir gumijas vai plastmasas virsa (izņemot ūdensnecaurlaidīgus apavus ar gumijas vai plastmasas ārējām zolēm un virsu, kas pie zoles nav piešūta vai piestiprināta ar kniedēm, naglām, skrūvēm, tapām vai tamlīdzīgi), vai ādas, vai mākslīgās ādas virsa ar aizsargplāksni purngalā un kuru izcelsme ir Ķīnas Tautas Republikā vai Indijā, un kurus patlaban deklarē ar KN kodiem 6402 30 00, 6403 40 00, ex 6402 19 00, ex 6402 91 00, ex 6402 99 10, ex 6402 99 31, ex 6402 99 39, ex 6402 99 50, ex 6402 99 91, ex 6402 99 93, ex 6402 99 96, ex 6402 99 98, ex 6403 19 00, ex 6403 30 00, ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 11, ex 6403 59 31, ex 6403 59 35, ex 6403 59 39, ex 6403 59 50, ex 6403 59 91, ex 6403 59 95, ex 6403 59 99, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 50, ex 6403 99 91, ex 6403 99 93, ex 6403 99 96, ex 6403 99 98, ex 6405 10 00, ex 6405 90 10 un ex 6405 90 90.

               (5)

               Komisija oficiāli informēja par procedūras sākšanu Ķīnas Tautas Republikas un Indijas ražotājus eksportētājus un zināmos ieinteresētos ievedējus un tirgotājus, attiecīgo eksportētājvalstu pārstāvjus, sūdzību iesniegušos Kopienas ražotājus un citus zināmos ražotājus Kopienā, zināmos ieinteresētos piegādātājus un lietotājus, kā arī to apvienības. Ieinteresētajām personām tika dota iespēja rakstiski izklāstīt savu viedokli un pieprasīt uzklausīšanu termiņā, kas minēts paziņojumā par procedūras uzsākšanu.

         B.   SŪDZĪBAS ATSAUKŠANA UN PROCEDŪRAS IZBEIGŠANA

               (6)

               Komisijai adresētajā 2006. gada 17. jūlija vēstulē sūdzības iesniedzējs oficiāli atsauca sūdzību par apavu ar aizsargplāksni purngalā importu.

               (7)

               Saskaņā ar pamatregulas 9. panta 1. punktu procedūru var izbeigt, ja sūdzība tiek atsaukta un šāda izbeigšana nav pretrunā Kopienas interesēm.

               (8)

               Komisija uzskatīja, ka pašreizējā procedūra jāizbeidz, jo izmeklēšanā neatklāja apsvērumus, kas liecinātu, ka minētā procedūras izbeigšana būtu pretrunā Kopienas interesēm. Ieinteresētās personas attiecīgi tika informētas, un tām tika dota iespēja izteikt piezīmes. Piezīmes par to, ka šāda izbeigšana būtu pretrunā Kopienas interesēm, netika saņemtas.

               (9)

               Tādējādi tiek secināts, ka antidempinga procedūra attiecībā uz Ķīnas Tautas Republikas un Indijas izcelsmes attiecīgā ražojuma ievešanu Kopienā ir jāizbeidz, nepiemērojot antidempinga pasākumus,

         IR NOLĒMUSI ŠĀDI.
   Vienīgais pants
   Ar šo izbeidz antidempinga procedūru attiecībā uz tādu konkrētu apavu ievedumiem Kopienā, kuriem ir gumijas vai plastmasas virsa (izņemot ūdensnecaurlaidīgus apavus ar gumijas vai plastmasas ārējām zolēm un virsu, kas pie zoles nav piešūta vai piestiprināta ar kniedēm, naglām, skrūvēm, tapām vai tamlīdzīgi), vai ādas, vai mākslīgās ādas virsa ar aizsargplāksni purngalā un kuru izcelsme ir Ķīnas Tautas Republikā vai Indijā, un kurus deklarē ar KN kodiem 6402 30 00, 6403 40 00, ex 6402 19 00, ex 6402 91 00, ex 6402 99 10, ex 6402 99 31, ex 6402 99 39, ex 6402 99 50, ex 6402 99 91, ex 6402 99 93, ex 6402 99 96, ex 6402 99 98, ex 6403 19 00, ex 6403 30 00, ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 11, ex 6403 59 31, ex 6403 59 35, ex 6403 59 39, ex 6403 59 50, ex 6403 59 91, ex 6403 59 95, ex 6403 59 99, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 50, ex 6403 99 91, ex 6403 99 93, ex 6403 99 96, ex 6403 99 98, ex 6405 10 00, ex 6405 90 10 un ex 6405 90 90.

      Briselē, 2006. gada 28. augustā

            Komisijas vārdā —

            Komisijas loceklis

         Peter MANDELSON

      (1)  OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.).

      (2)  OV C 159, 30.6.2005., 7. lpp.